
„Neviem či opätovnékonštatovaňie výrazhef meny RPG"akal žánru“ mä začiatkafiiroka 2011 ešte nejaký Žmy- 
fsel. Voziť sovy do Aténfúrikom miavždy pripadalo akési podiVňé, Skfátka, REG sa"mení a už to nie je to iSté, 
| ako to bývalo pred rokmi. Stále tf však ostávajú. TSté. styčné prvkýš ale hláVne sa celkové sústredenie žáriru 
obrátilo viac na príbeh. Čo je Môžnosťdôbre. AVšAzretéľ. na akčnéjšíu hfäteľnosť búde prítomný pri všetkých 
potencionálnych hrách tohtojfoKi7ZozZnam by to mohol byť právde Mmonumefitálny a preto.sme sa zamerali 
hlavne na tie najvychytanejšie a z itáčskeho pohľadu naj a VÝ 


DragenAče II 


Po úspechu/ prvéha „Dragon Age bolo jasné, že 
pokračovanie na sefa nenechá dlho čakať. Avšak 
druhý Dragoň Age hädže/za hlavu všetko, čo robilo 
prvý.dierunikátnym a úplne pľekopáva Štýl, ktorý sa 
tak viac bude blížiť pocit! Nláss,Effectu ako „klasick- 
ých“ RPG začiatku 21.1storočľa. Hlavný hrdina je 
dahý, Hawke — Ňkeď hráč šifbude môcť vytvoriť jeho 
vzhľad i povolanie# Dialógy, ajl6e1KOVÝ pocit filmovosti 
však Nero av z odkazu Mass Effectu. 


Vývofšr: Biovlárô> «Dungdeoh ŠSidgE NIK 3 | 
„Nydavateľ: Electfonie Arts > Noni 
Dátumy, 4A? ajú 9. maľéc 201 „Úž vidím ako duše praVoverných RPG hráčov plačú“ Ďalšľa | 


hra, ktorá jexeľňi výrazne orientovaliémna akciu a na akčbé 
poňatie/bôjov" Tradičná séria 5a pod Správou,Sguare EniX 
dôšiala“do rúk odborníkom na Klasické RPG"ORSÍdian Enter- 
Mteliníment. Podľa prvýdHohláso/ však nečakajme [ejaký. kom- 
"plexný herný systéh. Teh oštaáne pomerne jedrľadUchý, | 
zameľaný na rýchlW/4dynaľnickú Akciu s množstvom predie- 
tov do hľáčovho ifventáral Avšakúrnôžeme, čakať zaujímävé | 
dialógy, mnežstvo/fozhovoľov a.. /Keby sa/už samotný „veľký | 
| príbeh“ nepodá, išto môžemé čäkávať dobre napísaňé |, 

| 

| 


charaktery NRG postáv. Ostatne Je tô Obsidian. 
Vývojár: ObidianiEntertáinmeňíť 

7 Vydavatélii Sguaré - Enix/ | M 
"i Dátum Vydania: 22.,mare612011/. / / % 


DarkSpore | 
„Hneď. prvá hra vy/našom prehľade "je. príkladom spomínahej 
akčnosti: Prehru 8pore Autôri Vytvorili silný editor, ktorý-sa rozhôdii 
využiť i v, prípade. nasledujúcej..hry. Avšak náľniestô ťoho, Aby 
pokračovali v podivných, strategickýchskombináčiách, rozhodli sa 
vydať cestou Diabla, DakrSpore tak bude, akčným RP.G, v ktofom 
si hráč vytvor a búde postupne meniť svojho Wlastného „hrdinu“ v 
podobe „Spofe príšerky“. K tomu niehude samožľejme chýbať pík“ 
lon k multiplayer hre - hráči so Svôjimi príšerkami-proti"Seber 
Zárovej ifambícia nechať hráča pteskúmať obrovský svet s/ 
príchuťou známou napríklad zo série Pokémon. 

Vývojár: Maxis 

Vydavateľ: Electronic Arts 

Dátúm vydania: 29. marec 2011 

Zaklínač 2: Vrahové králu 


Pokračovanie výborného a na PC úspešného Zaklínača prinesie 
niekoľko zásadných noviniek nielen čo sa boja týka, ale i dialógov.a 
niekoľkých ďalších nových prvkov. Tak isto ako v prípade prvého,dielu 
i tu budú hrať prominentnú úlohu vaše rozhodnutia a následky, ktôté 
budú mať dopad na všetko v priebehu celého príbehu. A to nielen V 
i závislosti na rozhodnutiach priamo v druhej hre, ale rovnako si bude 
| možné preniesť uloženú pozíciu z konca prvej hry a čeliť tak násled 
kom vašich rozhodnutí Z predchádzajúceho dielu. 
Vývojár: CD Projekt Red i 4... 
| Vydavateľ" Cofngad/CD Projekt m a 
M Dátum vydania: 17. máj 2011 


Klngdoms of 2... Reckoning 
Ďalšie akčne orientované RPG, za ktorým stojí 38 Studios a 
mená ako R.A. Salvatore, Todd McFarlane a Ken Rolston. King- 
doms of Amalur by nám mal priniesť veľký otvorený svet s dy- 
namickým bojovým systémom, množstvom kúziel a-stovkami 
guestov, zbraní a postáv. Viac detailov by sme sa snáď mehli 
dozvedieť behom tohto roka, keďže predbežný dátum NÁ 
bol stanovený na jeseň 2011. ná | 
Vývojár: 38 Studios, Big Huge Games „A a] 
Vydavateľ: Electronic Arts ŠÍ ač! 
Dátum vydania: jeseň 2011 V“) 


The Elder Scrolls M: Skvrim 


Dovakhiin tvoj čas nastal. Ďalšia hra zo série Elder Scrolls nás čaká tento 
rok. Aká bude naznačuje naše prvé preview. Určite o nej ešte v nasledu- 
júcich mesiacoch budeme počuť. Zatial sa na vlne očakávania nesie ra- 
dosť i sklamanie — č6 záleží od toho, čo presne autori odhalili a ako 
jednotlivé:vlastnosti Hry opisujú. Menej vlastností, iný prístup k súbojom, 
nemožnosť vytvárať si vlastné kúzla, či dynamické prispôsobenie sa štýlu 
vášho hrania. Niečo žnie pozitívne, niečo negatívne, v každom.prípade 
výsledok by mal doraziť na Martina. 

— Vývojár: Bethesda Game Studios 

Vydavateľ: Bethesda Softworks 

Dátum vydania: 11. novembra 2011 

Milass Effect 3 


Vyvrcholenie trilógie sa blíži. Dokáže Sheppard zachrániť Zem,a celý ves- 
mír k tomu? Ťažko povedať. Ostatne ME3 má pred sebou ťažkú úlohu, 
bude musieť vysvetliť množstvo otvorených otázok z predchádzajúcich 
dielov a uspokojivo ukončiť. celú trilógiu. Nebude to mať jednoduché: Au- 
tori medzi prvým a druhým dielom.mierne zmenili štýl hranianvačší dôraz 
je opäť kladený na príbeh a na akciu, menší na. štatistiky a,celkové vy- 
bavenie. Je veľmi pravdepodobné, že sa tento systém prirtreťom diele b 
prílišeinezmení. Tak môžeme očakávať silný príbeh a dynamickú akciu s 
menej novinkami v hrateľnosti. 

Vývojár: BioWare 

Vydavateľ: Electronic Arts 

Dátum vydania: zima 2011 


NM The Age of Decadence 


Aby sme neopomenuli ani nezávislú scénu, pretože v nej môžeme dúfať 
„aspoň v nejaký titul „klasických“ RPG rozmerov. A taký by mal byť aj Age 
| ofDecadence. Rozsiahly svet, zaujímavý príbeh, ťahové súboje, skrátka 
“ čosi duša hráča klasických RPG môže priať. 

0772. Nývojár: Iron Tower Studio 
Z Ne zatiaľ neurčený 


„ Dátum vydania: 2011 
Diablo "A 


Pravda, nie je isté, či tretie Diablo v tomto roku uvidíme, ale vždy je tu ne- 
jaká nádej — teda pre fanúšikov tejto série. Pokračovanie popularizátora 
bezduchého žánru „hack 8 slash“ prinesie dokonalejší svet, množstvo | 
protivníkov a vyššiu spotrebu myší. Treba dodávať viac? :-) 
Vývojár: Blizzard Entertainment 

Vydavateľ: Blizzard Entertainment 

Dátum vydania: snáď 2011 


Neverwinter 
S hrou Neverwinter sa pomaly presúvame do sféry MMO 
hier, | keď podľa autorov bude možné túto hru hrať aj sólo, 
nebude chýbať i tradičný prvok MMO žánru a teda 
spolupráca viacerých hráčov, či vzájomné súboje. Ako sa 
však Cryptic popasuje s hrou (a hlavne jej náplňou) na to 
i si budeme musieť ešte počkať. 
M Vývojár: Cryptic Studios 

Vydavateľ: Atari 
.» Dátum vyďania: 2011 

K najsledovanejším MMO hrám tohto 
roku bude istotne patriť aj pokračo- 
vanie Guild Wars (PC, NCSoft, Are- 
naNet, november 2011) a 
samozrejme ďalšia hra od Bioware — 
Star Wars: The Old Republic (PC, 
EA, Bioware, jeseň 2011). Old Re- 
public chce priniesť MMO zážitok 
silno ovplyvnený príbehovými 
rozhodnutiami, tak ako ich poznáme 
z ich hier určených pre jedného 
hráča. 


Okrem MMO hier by samozrejme 
nemal chýbať ani nášup japonských 
RPG. Medzi inými by to mali byť 
ďalšie prídavky do série Final Fan- 
tasy (Final Fantasy Versus XIII — 
PS3, Sguare Enix, asi 2011: Final 
Fantasy Agito XIII — PSP, Sguare 
Enix, asi 2011, či remake Final Fan- 
tasy IV: The Complete Collection — 
PSP, Sguare Enix, 2011). Dočkať by 
sme sa mohli aj White Knight Chroni- 
cles 2 (PS3, Level 5, asi 2011), či 
Monster Hunter Freedom 3 (PSP, 
Capcom, 2011). Pri príležitosti 15 


Výročia série „Tales“ by mala uzrieť 
svetlo sveta i ďalšia hra zo série 
Tales of Xillia (PS3, Namco Bandai, 
2011). Už 15. februára vychádza pre- 
rábka taktického RPG klasiky zo 
SNES Tactics Ogre: Let Us Cling To- 
gether (PSP, Sguare Enix, 15. 
február 2011). 


Samozrejme ani zďaleka to nie je 
kompletný zoznam, vždy niektorá hra 
vypadne, iná sa ukáže ako nepravde- 
podobná a potom je tu celý zástup i 
ďalších japonských RPG hier. Avšak 
pokiaľ sa dostane do našej po- 
zormnosti, určite vás budeme o ich 
výskyte na našich stránkach infor- 
movať. A to neplatí len o tých „japon- 
ských“, či „západných“ RP hrách, ale 
ajo bohatom žánri MMO hier. 

Max Payne 


Volám sa Max Payne, som detektívom, alebo lepšie povedané, bol som detektív protinarkotického oddelenia. 
Teraz stojím na okraji budovy korporácie Aesir, New York je ponorený do tmy a pomaly ustáva aj najhoršia sne- 
hová búrka, ktorá toto mesto zasiahla. Počujem pod sebou sirény policajných áut a za sebou hlasy policajtov, 
ktorí si idú po mňa. Moc to nevnímam, je to pre mňa koniec putovania, ktoré začalo pred tromi rokmi... 


Môj život sa zastavil jeden večer práve 
pred troma rokmi. Prišiel som ako ob- 
vykle z práce, ale niečo nebolo v pori- 
adku, vybehol som na poschodie, kde 
som počul krik Michelle, rýchlo sa 
snažím dostať do spálne, ale dvere v 
kúpeľni sú zamknuté. Ozvú sa výstrely 
a rýchlo bežím na chodbu, kde proti 
mne stoja dvaja feťáci, vyťahujem 
zbraň a už viac nie sú. Snažím sa 
stále dostať do spálne. Stojím pred 
dverami, otvorím ich a čas sa zastaví, 
v miestnosti stojí tretí nadrogovaný 
chlap, ktorého okamžite zložím avšak 
všetko, čo malo v mojom živote zmy- 
sel, moja žena a dieťa sú mítve. Jed- 
iné po čom túžim je pomsta, každý kto 
má v tomto prsty musí trpieť! Ďalšie tri 
roky môjho života naplnila túžba po 
pomste a hľadanie, kto za to všetko 
môže. Prenikol som v utajení do 
mafiánskeho prostredia New Yorku. 
Len dve osoby vedia, že pracujem v 
utajení a s ktorými som v spojení, sú 
to B.B. a Alex. Zistil som, čo spája 
vraždu mojej rodiny s podsvetím, je to 
nová droga menom Valkyr. A všetko sa 
naviac ešte zamotalo pred tromi 
dňami ... 


Toto je úvod a náčrt deja jednej z na- 
jlepších akčných hier, ktoré sa doteraz 
objavili na hernom trhu — Max Payne. 
Hra, ktorej vývoj a vydanie vzbudilo 
veľké množstvo obáv a neistoty. Na 
vývoji Maxa Payna totižto začala už v 
roku 1997 pracovať fínska spoločnosť 
Remedy Entertainment, ktorá si ako 
producenta hry prizvala známu 3D 
Realms a vydavateľom boli Gathering 
of Developers. Vydanie hry bolo 
plánované na rok 1999. To sa ale 
nestalo a hra bola odložená a 
nakoniec dorazila na pulty obchodov 
až 23. júla 2001. Max Payne tak 
trochu pripomínal strasti plnú púť 
nahypovanej hry od ION Storm, za 
ktorou stál známy John Romero. 
Mnohí určite vedia, že tou hrou bola 
Daikatana. Tá vyzerala byť hotová už 
v roku 1997, no nakoniec sa jej vy- 
danie pozdržalo až do roku 2000, kedy 
sa stala veľkým prepadákom. Hráči sa 
začali obávať, ako to dopadne s hrou 
od Remedy, ktorej vydanie bolo od- 

THERE WAS SOMETMING 
DISTUREINGLY FAMILIAR 
ABOUT THE LETTER BEFORE 
ME. THE HANOWRITNG WáS 
ALL PRETTY CURVES. 


ložené a naviac samotné Remedy 
uvalilo na hru informačné embargo. 
Tiež pôvodný koncept hry, že má ísť o 
cynické súkromné očko doznal 
výrazných zmien a finálny produkt sa 
od tejto koncepcie odlišoval o 360 
stupňov. Úvodné recenzie ale ukázali, 
že druhá Daikatana sa našťastie 
nekoná, ba práve naopak, Max Payne 
získaval veľmi priaznivé a vysoké hod- 
notenia. Samotnej hre nakoniec od- 
loženie až na rok 2001 pomohlo, lebo 
rok pred vydaním sa dočkala 
výrazného vylepšenia grafiky, reali- 
stickejších textúr a osvetlenia. Hra sa 
V priebehu niekoľkých mesiacov 
vďaka Rockstaru dostala aj na Xbox, 
PlayStation 2 a aj GameBoy Advance. 
V roku 2002 sa nakoniec dočkali aj 
hráči a majitelia stojov Mac, ktorí mohli 
poďakovať spoločnosti MacSoft. Min- 
ulý rok v rámci programu Xbox Origi- 
nals hru opätovne vydali aj pre Xbox 
360. 


A čím zaujala hráčov a recenzentov 
táto akcia z pohľadu tretej osoby? Tí 
ktorí hru hrali a poznajú, možno hneď 
vykríknu bullet time. Na jednej strane 
áno, ale zas jedna vec z hry nespraví 
niečo, o čom sa hovorí ešte stále aj po 
desiatich rokoch. Začal by som príbe- 
hom hry. Je veľmi nezvyklé, že akčná 
hra má tak komplikovaný a zamotaný 
príbeh. Čo sa týka akčného žánru, kde 
top tvorili hry od id Software, príbeh 
bol vždy viac-menej jednoduchý a 
napr. spomínané id Software sa nikdy 
netajilo tým, že pre nich je dôležité, 
aby hráč mal zážitok z akcie, streľba a 
atmosféra musia byť dokonalé, takže 
príbeh tomu ustupoval. A zrazu tu 
máme Maxa Payna, ktorého príbeh, 
keby mám napísať, tak sa v ňom určite 
zamotám a ešte ho celý dopletiem. 
Samozrejme, že väčšiu časť príbehu 
počas hrania hráč prekukne, ale 


THE TRUTH WáS A BURNING GREEN 
Ni CRACK THROUGH MY BRAIN. “. 


"r 

| WáS IN A COMPUTER GAME. 

množstvo zvratov mu nikdy nedovolí 
byť si tým istý. Naviac je príbeh 
zväčša podávaný hráčovi ako 
komiksové obrazy s dabingom 
namiesto filmových cut scén, čo nie je 
úplne typické a pridáva to hre na orig- 
inalite. Príbeh sa rozvíja neustále, 
takže hráč je prinútený dávať stále 
pozor, aby okolo seba našiel dôležité 
indície, niekedy stačí vypočuť si 
správy v rádiu alebo televízii, inokedy 
sú to listy alebo podobné správy na 
stoloch. Ako vyplýva z úvodu článku, 
príbeh rozpráva Max retrospektívne. 


Autori stvorili Maxa Payna ako cynick- 
ého policajta, ktorý rieši všetko sám. 
Išlo o dovtedy v hrách veľmi netypickú 
hlavnú postavu. lnšpiráciu k tejto 
postave autori našli v klasických fil- 
mových detektívkach a románoch o 
cynických súkromných očkách a poli- 
cajtoch. Ďalší nápad prebrali z filmov 
Johna Woo. V jeho filmoch a celkovo 
v čínskych akčných filmoch lieta 
všetko vzduchom, čo môže zasa vy- 
buchne a je tu množstvo efektov, čo sa 
autorom veľmi páčilo. Pre poslednú 
vec, ktorá autorov zaujala, nemuseli 
ísť ďaleko. Odkazmi na severskú my- 
tológiu sa to tu len hemží. Ústredným 
prvkom je však Ragnarók, alebo tiež 
koniec sveta, zánik bohov a posledná 
bitka dobra a zla. Znamenie, že sa 
Ragnarók blíži, je krutá zima. Potom 
nastane tma, keď vlci prenasledujú a 
prehltnú Slnko a Mesiac. Na týchto 
motívoch je založená celá hra. Motív 
boja dobra a zla je ústredný motív hry, 
najhoršia snehová víchrica v New 
Yorku je symbolom krutej zimy. Ďalšie 
severské motívy, ktoré sa v hre ob- 
javia, sú valkýra a valhalla a opäť 
súvisia s Ragnarókom. Valkýra je 
totižto bohyňa, ktorá zbiera v boji duše 
padlých, no a valhalla je sieň padlých 
v boji, ktorá pri Ragnaróku skončí v 


troskách, tak ako aj tajný projekt v hre. 
Nemôžem vynechať ešte film Matrix, 
ktorý je plný slow-motion scén a 
špeciálny vizuálny efekt — bullet time, 
sa stal základom pre bullet time 
využitý v hre. Max Payne bola vôbec 
prvá hra, ktorá bullet time zaviedla. 
Tento prvok spočíva v spomalení času 
tak, že vidíte letiace guľky a máte 
možnosť sa im vyhýbať, prípadne, 
pokiaľ stojíte proti presile, vďaka bullet 
time získate výhodu vy. Hra po zapnutí 
tohto špeciálneho efektu spomalí čas 
a vy sa môžete ľubovoľne pohybovať 
a strieľať, spomalený je samozrejme 
aj Max, ale aj tak je to výrazná výhoda. 
Aby ste ju ale nepoužívali neustále 
počas hrania, je časovo obmedzená. 
Pokiaľ si ju miniete v úvode, čakajte, 
že ďalej to bude pomerne náročné. 
Výborný nápad mali Remedy, keď 
skombinovali bullet time a rôzne pohy- 
bové kombá. Tieto bullet time kombá 
sú často ďaleko účinnejšie a spotre- 
bujú menej času a vo väčšine prí- 
padov stačí na zneškodnenie 
všetkých nepriateľov. Spraviť bullet 
time kombo je naviac veľmi 
jednoduché, stačí aktivovať bullet time 
a súčasne s tým stlačiť niektorú kur- 
zorovú klávesu, napr. pri stlačení šípky 
dozadu sa čas spomalí a Max sa efek- 
tne hodí dozadu na chrbát. Pri 
správnej kombinácii kláves spravíte aj 
rôzne kotrmelce. Tieto bullet time 
kombá sú obzvlášť účinné na nepri- 
ateľov číhajúcich za dverami alebo v 
iných úkrytoch. 


Výborne je naprogramovaná aj práca 
kamery v hre. Kamera visí za Maxom 
a automaticky vyhľadáva najlepší 
možný výhľad. To čo je častým ne- 
duhom aj nových akčných hier z po- 
hľadu tretej osoby, že sa vám kamera 
zasekne na stene a nič tak nevidíte sa 
v tejto hre nestávalo. Jediný problém 

sa vyskytol, pokiaľ Max stál tesne pri 
stene, vtedy sa totiž automatické vy- 
hľadávanie najlepšieho pohľadu 
niekedy postaví za Maxovu hlavu a tá 
vám zakrýva výhľad. Naviac hra ob- 
sahuje dva špeciálne kamerové 
efekty. Prvý, s ktorým sa stretnete, je 
v prestrelke, v momente, keď sa vám 
podarí zastreliť posledného alebo výz- 
namného protivníka, kamera spomalí 
a zaberie tohto nepriateľa v smrteľnom 
páde. S druhým efektom sa stretnete 
až neskôr v hre, keď sa stanete hrdým 
majiteľom odstreľovačskej pušky. Za- 
meriavací kríž máte na nepriateľovi, 
stlačíte spúšť a kamera začne sle- 
dovať dráhu guľky, pričom rýchlosť 
kamery sa postupne zvyšuje. 


Max Payne ponúkol výborné grafické 
spracovanie hlavne interiérov, v 
ktorých sa takmer celá hra odohráva. 
Detaily celého prostredia a veľká inter- 
aktivita prostredia len umocňuje už tak 
dosť ponurú a drsnú atmosféru hry. Či 
už sa ocitnete v bare, hodinovom 
hoteli alebo v luxusnej vile, vždy bude 
toto prostredie dovedené takmer do 
dokonalosti. Nájdete tu kvetináče s 
kvetinami, obrazy na stenách, 
odpadky po zemi, poháre na stoloch, 
skutočne autori mysleli aj na tie naj- 
menšie detaily. Tiež interaktivita 
prostredia, môžete si zájsť na WC a 
tam spláchnuť, pustiť vodu v umýva- 
dle, otvárať skrine, rozbíjať sklenené 
predmety a vitríny. Na jednej strane je 
engine prepracovaný v detailoch 
prostredia, diera v stene po guľke v nej 
ostane až do konca hry, no na druhej 
strane bol v tejto dobe príliš technicky 
náročné, aby engine podporoval aj 
grafický model zranenia na postave, 
čo vyvolávalo, že sa ozývali kritické 
hlasy. Hra podporovala lokalizáciu zra- 
nenia, takže bol rozdiel medzi zása- 

hom do hrude, končatín a hlavy, ale 
mnoho hráčov bolo zhýčkaných zo 
Soldier of Fortune, kde nebol problém 
nepriateľovi odstreliť brokovnicou 
končatiny, prípadne ho nožom napor- 
ciovať. Ak však chceli hráči hru rozbe- 
hať na svojich strojoch, museli sa 
uspokojiť len s jedným efektom a to až 
pri veľmi ťažkom poranení sa začal 
Max tváriť ako zranený a začal sa 
potácať. 


Hra bola prísne koridorová a občas sa 
objavila nejaká tá slepá odbočka s 
ukrytými zbraňami, nábojmi alebo 
lekárničkami. Absolútna väčšina hry 
sa odohrávala v interiéroch s pár 
vložkami exteriérov. Okrem toho boli 
do hry zakomponované dve úrovne, 
ktoré boli len halucináciou Maxa po 
nedobrovoľnom užití drogy Valkyr. 
Tieto úrovne osobne odporúčam hrať 
v nočných hodinách a ideálne os- 
amote, atmosféra týchto úrovní je 
skvelá, neustále výkriky vašej ženy 
alebo dieťaťa, ktoré sa vás snažia v 
bludisku nasmerovať a k tomu ešte iné 
škreky a podobné pazvuky. Čo sa ešte 
týka hry a hrania, tak v hre boli zakom- 
ponované lekárničky, boli to krabičky s 
liekmi tlmiacimi bolesť, ktorých mohol 
Max naraz mať pri sebe osem. Zrane- 
nie znázorňovala ikona postavy v 
rohu. Na úplné vyliečenie bolo treba 
užiť štyri painkillers, väčšinou ich v hre 
bol dostatok, stačilo len hľadať. 
Úskalie liečenia bolo v tom, že liečenie 
bolo postupné a nie okamžité, takže 
pokiaľ hráč užil painkillery v boji a 
okamžite vyskočil z úkrytu a dostal 
zásah, mohlo to aj tak znamenať smrť. 


Arzenál zbraní v hre nebol zas tak 
veľký, no plne dostačoval. Systém 
voľby zbrane bol rovnaký ako v Half- 
Life, takže boli kategórie zbraní a v 


nich boli jednotlivé zbrane. Čo sa týka 
zbraní na boj zblízka, tie boli dve — 
pálka a tyč. Pištole sú tiež len dve, 
Beretta a Desert Eagle, ale možnosti 
sú rozšírené zdvojením týchto zbraní, 
dual beretty sú veľmi účinné v boji. 
Nasleduje kategória brokovníc, tam 
máme troch zástupcov, pumpovaciu, 
upilovanú a automatickú. Zo strelných 
zbraní máme na výber už len z au- 
tomatov. Automaty sú len dva, Colt 
Commando a MAC-10, čo je v pod- 
state niečo ako uzi a opäť môžete v 
každej ruke mať jeden exemplár, 
avšak spotreba munície je enormná. 
Ešte som pozabudol na sniperku, to je 
už skutočne posledná strelná zbraň, 
škoda len, že v hre nemá až také up- 
latnenie a využijete ju asi len na dvoch 
alebo troch miestach. Ako v každej 
správnej akčnej hre ani tu nemôže 
chýbať niečo, čo vybuchuje. Nechýba 
tak ručný granát, molotovov koktail a 
účinný M79 granátomet. 


Hra je rozdelená do troch veľkých 
kapitol - The American Dream, A Cold 
Day in Hell a A Bit Closer to Heaven. 
Všetky tri kapitoly majú niekoľko pod- 
kapitol. Av každej z kapitol sa objavuje 
nejaký výrazný charakter, niektoré sa 
dokonca objavujú od samotného zači- 
atku. Spoznávame tak ľudí najmä z 
druhej strany zákona a vhre je aj Max- 
ova femme fatale Mona Sax. 


Napriek tomu, že som hru zaradil do 
herných legiend a do svojej osobnej 
siene slávy, tak aj Max Payne má 
svoje mušky a mínusy. Začnime tými 
menej významnými. Hra vám vydrží 
asi 15 hodín, čo je na súčasné pomery 
už extrémne dlho. Keď hra vyšla v 
roku 2001, takmer každý recenzent sa 
sťažoval, že hra je krátka a ideálne by 
mala vydržať aspoň 20 hodín! Za 


mínus považujem aj možnosť po 
nainštalovaní vybrať si len jednu obti- 
ažnosť, v hre nazvanú Fugitive. Po 
dohraní sa odomknú ďalšie obtiažnosti 
alebo módy, no nič nové to nebude, 
stále a dokola ten istý príbeh. Aj keď 
výzva v podobe obmedzenia počtu uk- 
ladaných pozícií (Dead on Arrival) 
alebo časový limit, za ktorý máte 
úroveň dokončiť, s tým, že za každého 
mítveho nepriateľa získate nejaký ten 
čas naviac (New York Minute). Po 
dohraní všetkých obtiažností hry sa 
vám odomkne Posledná výzva (Last 
Challenge) s nekonečným bullet 
timeom, v ktorom máte zneškodniť 20 
ťažkých protivníkov. Napriek všetkému 
tomuto ma štvornásobné opakovanie 
toho istého príbehu vôbec nelákalo. 
Menším nedostatkom, aspoň z môjho 
pohľadu, je absencia multiplaveru, ale 
na obranu vývojárov musím dodať, že 
vyriešiť v multiplayeri používanie bullet 
timeu je prakticky nemožné. Posledná 
chyba na kráse je umelá inteligencia. 
Absolútna väčšina akcií nepriateľa je 
naskriptovaná, takže dopredu viete, 
ako sa vaši protivníci v boji zachovajú. 
Typická odpoveď na vašu prítomnosť 
je vyhľadanie úkrytu a pokiaľ to je 
možné, dostať vás do krížovej paľby. 
Občas však bežia naproti vám a nesti- 
hnú si na vás ani vystreliť. Najväčšia 
chyba týkajúca sa Al je pri streľbe 
nepriateľov v zúžených priestoroch, tí 
totižto vôbec nehľadia, kto pred nimi 
stojí a sú schopní zastreliť aj svojich 
kolegov. 


Žiadna hra nebude nikdy dokonalá a 
aj napriek pár chybičkám je Max 
Payne jedným z vrcholov akčného 
žánru z pohľadu tretej osoby. Krátko 
po vydaní dosiahla hra veľké 
množstvo ocenení. Dostala cenu 
BAFTA (British Academy of Film and 
Television Arts) za najlepšiu hru roku 


2001, na IGN bola čitateľmi zvolená za 
najlepšiu hru roku 2001, hru s na- 
jlepším príbehom, najlepším zvukom 
a najlepšou grafikou. Taktiež na 
GamesSpote bola čitateľmi zvolená za 
najlepšiu hru roku 2001 a za najlepšiu 
single-action hru roku 2001. Ocenení 
je ďaleko viac, ale nebudem ich všetky 
vymenovávať. 


A ako už býva zvykom, kde je úspech, 
je aj pokračovanie. Druhý diel Maxa 
Payna však neťažil len z leg- 
endárneho mena, dosiahol také isté a 
niekedy dokonca aj vyššie hodnotenia 
ako prvý diel. Druhé pokračovanie a 
rozvíjanie už tak dosť zamotaného 
príbehu nás posunulo o ďalšie tri roky 
v Maxovom živote a prilákalo 
množstvo ďalších hráčov a fanúšikov 
série. No a kde je obrovský úspech, 
musí byť zákonite aj tretí diel, ten však 
mení vývojárske štúdio a hru tak do 
rúk dostávajú chlapci z Rockstar 
Games. Okrem zmeny vývojárov sme 
sa niekoľkokrát dočkali aj zmeny dá- 
tumu vydania, takže cesta na svet 
tretieho dielu je skutočne náročná. 


Aj napriek tomu, že Maxa Payna som 
hral po prvýkrát pred pár rokmi, hra 
uspela v konkurencii iných hier a aj po 
tých rokoch patrí stále na špičku 
akčného žánru. Okamžite sa zaradila 
do mojej osobnej kategórie najlepších 
hier celej histórie. Bullet time, výborný 
a komplikovaný príbeh si ma získali 
okamžite. Takže fanúšikom akčného 
žánru, ktorí ešte nemali tú česť s touto 
hrou, je vašou povinnosťou si ju 
zahrať. 


STILL ON 
FOR POKER 
THURSDAY 

NIGMT, RIGHT? 


LIKE TAKING 
CANDY FROM A 
BABY. 

Ambivalentná Saints Row 2 


Upozornenie: Článok už zo svojej podstaty počíta, že čitateľ je oboznámený s hrou, rovnako ako s detailmi jej 


príbehu. Predmetom tohto článku sú niektoré kľúčové scény a podania príbehu hry. Ak teda čitateľ menovanú 
hru nehral alebo sa ju len chystá hrať a nechce si kaziť zážitok, nemal by pokračovať v čítaní. 


Neustále vracanie sa na rovnaké 
miesto. Do rovnakých, šialených situá- 
cií, ktoré nemajú absolútne žiadnu log- 
ickú nadväznosť na reálny svet. Inak 
povedané, šialený svet Saints Row 2 
je podivne príťažlivý a úchylne 
zábavný. 


V tento moment necháme kritikom ich 
vlastnú pravdu — technicky je PC kon- 
verzia nedokonalá a farebná paleta 
podivne nevyvážená. Autá sú plne pod 
kontrolou „arkádovej fyziky“, plávajú, 
niektoré sa takmer nedajú ovládať. 
Avšak popri tom má stále hra svoje 
kúzlo. Čaro, ktoré nedokázalo zničiť 
ani niekoľko tých technických ne- 
dokonalostí. Čo je vlastne hybnou 
silou tejto hry? 


V prvom rade je to hra, ktorá ponúka 
hráčovi voľnosť pohybu po mestskom 
prostredí. To nie je nič nové UŽ od čias 
Grand Theft Auto. Avšak je to zásadná 
vlastnosť hry. Keď o nejakej hre 
prehlásime, že nás baví viac ako hra 
druhá, bolo by dobré nájsť k tomu i tie 
správne argumenty. Hlavný argument 
pre SRZ je nadhľad. Každý pixel hry 
kričí, že to čo sa deje na obrazovke 
nie je mienené vážne, že je to ab- 
surdná podoba  „gangsterského“ 
príbehu, ktorá prináša množstvo 
stereotypných charakterov, aby ich v 
mnohom nakoniec prevrátila. Druhým 
ťažiskom a úspechom je potom hlavný 
protagonista, ktorý je vlastne samot- 
ným hráčom hry. Je to niekto, kto vyz- 
erať ako hráč chce. Utvorí si k svojmu 
šialenému obrazu a vypustí ho do 
pripraveného sveta. Na druhej strane 
je potom príbeh a charakter protago- 
nistu, ktorý je presným opozitom 
„vonkajšej“ voľnosti. Tu už hráč nemá 
možnosť výberu a musí pristúpiť na 
scenár autorov. Scenár, ktorý je 
zároveň silnou i slabou stránkou 
Saints Row. Na jednej strane totiž 
máme napísané veľmi podarené di- 
alógy a „režírované“ scény. Každá 
jedna má svoj vnútorný zmysel, svoju 
štruktúru a nikdy sa neopakujú. Jed- 
notlivé postavy majú svoje stereotypi- 
zované správanie, ktoré býva občas 
trochu prevrátené naruby. Z čoho 
potom samozrejme vznikajú situácie 

pre dobrý dialóg. Bez kvalitného 
dabingu by však dialógy vyšumeli do 
prázdna. Avšak nie strihové scény sú 
hlavným lákadlom hry, tie tu skôr pa- 
tria do kategórie „čerešnička na torte“. 


V každom prípade hlavným pozitívom 
Saints Row 2 je práve to, že je 
prehnaný až do krajností. Sám seba 
neberie vážne, priam paroduje celý 
ten „gangsterský štýl“ a všetko čo k 
nemu patrí. UŽ len možnosť upraviť si 
hlavného — protagonistu pridáva 
niekoľko bodov k absurdite niektorých 
situácií. Správne vytvorený charakter, 
s tým správne „prehrávajúcim“ dabin- 
govým hlasom dodáva strihovým scé- 
nam istý nezmazateľný šarm. A ak 
mám pravdu povedať, naozaj si 
nepamätám akčnú hru, pri ktorej by 
som strávil tvorbou postavy takmer 
viac ako hodinu času. Najlepšie na 
tom je, že to má svoj výsledný efekt. 


Samotná náplň potom síce patrí do 
škatuľky mestských akcií, avšak 
prináša rovnaký pocit bláznivého 
naplnenia ako už spomínaný príbeh. V 
tejto hre prakticky nie je nič normálne. 
Množstvo vedľajších misií, ktoré real- 
itu nijako nepripomínajú a nikdy ani 
nechceli pripomínať. Lámanie vlast- 
ných kostí v rámci poistného pod- 
vodu? Čo zahfňa, okrem iného, 
hádzanie sa pod kolesá idúcim autám. 
Striekanie výkalov na budovy veľkej 
korporácie ako nástroj pomsty. Vyhad- 
zovanie do vzduchu celých štvrtí, len 
aby mala televízia čo v správach 
vysielať? A čo takto drsná policajná 
šou, kedy protagonista v úlohe polica- 
jta zabraňuje zločinu za prítomnosti 
televíznej kamery? Hriešnici sú, 
samozrejme, v rámci šialených pravi- 
diel hry na mieste popravení. 


Saints Row 2 tak na jednej strane vy- 
chádza z odkazu Grand Theft Auto, 
avšak na strane druhej sa od neho 
celým poňatím svojho sveta dištan- 
cuje. Kým štvrtý diel série GTA sa 
snaží byť drsným, gangsterským 
príbehom o pomste, neustálom 
kolobehu násilia a zločinu. Je SR2 
skôr gangsterská komédia. Kde síce 
umierajú ľudia, množstvo ľudí, ale len 


tak mimochodom a s hráčovým ús- 
mevom na tvári. Kým umierajú druhí, 
kým to nezačne byť istým spôsobom 
osobné. 


Možnosť utvoriť si podobu hlavného 
protagonistu ako sa hráčovi páči, 
môže byť silný nástroj na čiastočné 
stotožnenie sa s jeho postavou. Hráč 
mu síce nedáva charakter a nebude 
mu umožnené robiť vlastné rozhodnu- 
tia, ale vkladá do tejto postavy istú 
dávku vlastnej kreativity Či už 
postava bude šialený transvestita, 
sebe samému blízka postava, či iná 
kreácia závislá od prístupu každého 
jednotlivca, vždy ten konkrétny hráč 
niečo do tej postavy vloží. Potom mu 
autori vložia do cesty „spoluhráčov“, 
členov vlastného gangu. 


Napríklad taký Carlos. Dvadsaťročný 
mladík, ktorý pomôže protagonistovi z 
väzenia a zároveň ho uvedie do situá- 
cie v meste. Protagonista bol dlho v 
bezvedomí, gang, ktorý tak dobre poz- 
nal už prakticky neexistuje a tak 
všetky informácie, ktoré má, sú práve 
od Carlosa. Je to ten typický horlivec, 
ktorý si myslí, že život v gangu je fajn, 
že Boss (protagonista) je boh — možno 
spasiteľ gangu 3rd Street Saints. 
Lenže život gangstra nie je períčko, a 
tak Carlos jedného dňa umrie drsným 
spôsobom — vláčený za autom cez 
polovicu mesta. V strihovej scéne to 
naštve protagonistu a trochu to štve aj 
hráča (pokiaľ nie je totálny cynik, prí- 
padne nehľadá scenáristické diery, 
ktoré tam samozrejme sú). Pomsta na 
seba nenechá dlho čakať... 


Potom sa na všetko zabudne. 


Opäť sa hláškuje, veselo sa zabíja 
anonymný dav a na celý svet sa us- 
mieva sociopatické slniečko. 


Aisha. Pokiaľ človek nehral prvý diel, 
tak mu bude sotva niečo hovoriť. 
Avšak hra nám hneď od začiatku dá 
(celkom prirodzeným spôsobom, cez 
rozhovor bacharov vo väznici) nahliad- 
nuť do situácie. Aisha, speváčka, ktorá 
by mala byť mítva. Zahrala svoju smrť 
a predaj jej albumov išiel strmo hore. 

Pritom ešte stále posmrtne vydáva 
stále ďalšie a ďalšie nahrávky, čo sa 
samozrejme dobre predáva. Okrem 
toho, je to priateľka Johnny Gata. 
Avšak opäť sa nám v príbehu hlási o 
slovo smrť. Tentoraz už však 
definitíva, predstavená v jednej z na- 
jlepších strihových scén v rámci hry. 
Násilná, nie zbytočne popisná, s istou 
dávkou symboliky (padajúce hlavičky 
ruží). Scéna, ktorú bude nasledovať 
zbesilá cesta do nemocnice, keďže v 
nej bude vážne zranený Johnny. 
Scéna, ktorá bude mať neskôr vyvrc- 
holenie v pochovaní Akuji-ho za živa. 
Scéna, ktorá má opäť celkom silný 
emocionálny náboj oproti celkovému 
vnímaniu hry. 


Starosti s ovládnutím mesta, kontrolo- 
vaním nových území, opäť vytesnia 
túto udalosť do pozadia. Znova sa 
strieľajú vtipné hlášky, nešetrí sa 
guľkami a všetko začne byť nadne- 
sene veselé. Trochu ako na tripe. 


Na jednej strane tu máme náznaky 
následkov násilného spôsobu života - 
niečo ako „kto akými zbraňami bojuje, 
takými aj zhynie“ — avšak na strane 
druhej sa veľmi rýchlo vracia k mávnu- 
tiu nad udalosťami a konštatovaniu, že 
všetko je tak absurdné ako násilie, 
ktoré vám táto hra ponúka. 


Aby ste nakoniec zistili, že hlavný pro- 
tagonista, teda vaše alter ego je sku- 
točne totálny idiot a sociopat. Aj keď 
sa toto tvrdenie môže zdať, na zák- 
lade protagonistových reakcií v niek- 
torých prípadoch, trochu 
ambivalentné. Problém sa volá Julius 
Little, zakladateľ gangu 3rd Street 
Saints a osoba, ktorá v podstate na 
začiatku prvého dielu Saints Row 
zachránila protagonistovu kožu. Na 
jednej strane gangster, na strane 


druhej šialený idealista. 3rd Street 
Saints založil preto, aby ukončil vojnu 
medzi gangmi, zabránil šíreniu drog 
na uliciach a ukončil zabíjanie nevin- 
ných. Avšak počas hry sa dozvieme, 
že Julius zradil Saints preto, lebo nev- 
idel v ich fungovaní zmysel — ich exis- 
tenciou sa nič nevyriešilo a jediný 
spôsob ako zastaviť násilie bolo 
nechať Saints padnúť. Julius Little bol 
ten, ktorý nechal protagonistu vybuch- 
núť na lodi na konci prvého dielu, 
znechutený a presvedčený, že by sa 
nikdy nevzdal získanej (a stále 
rastúcej) moci. Ako ukazuje záverečná 
scéna kaptioly s Juliusom, zrejme sa 
veľmi nemýlil. Protagonista sa dlho 
nerozmýšľal, skrátka strelil svojmu bý- 
valému mentorovi guľku do hlavy. 
Koniec. Vtedy si niektorí hráči, zvažu- 
júci činy svojich postáv, uvedomia, aká 
je ich postava vlastne nesympatická... 


O chvíľu sa však už znova nezáväzne 
bavia všetkým čo Saints Row 2 
ponúka. Ambivalentnosť Saints Row 2 
v plnej kráse. Istým spôsobom balan- 
suje na tenkej linke medzi taranti- 
novskou zábavou a bezduchou 
počítačovou hrou. Postavy sú 
schematické, ale majú svoje čaro, 
ktoré dokáže hráča zaujať, vytiahnuť z 
neho niekoľko ľahkých emócií, aby 
nakoniec nad všetkým mávla rukou a 
nechala ho baviť sa len hernou ná- 
plňou. 


No, youre not. 


“a 
t 

Jovi vá 

PragoFFest 2011 


Praha sa tento víkend stala centrom fantasy, sci-fi, hororu, histórie, záhad, mangy, anime a hier. My sme mali 
tú možnosť byť pri tom a tak vám môžeme priniesť krátky článok o tom, ako to tam vyzeralo, na základe čoho 
sa možno aj vy vyberiete budúci rok do stovežatej Prahy, ak by vám už nestačil len bratislavský ComicsSalon 
s IstroConom alebo AnimeShow s GameExpom. Poďme sa teda pozrieť na PragoFFest 2011. 


Samotný názov PragoFFest je spo- 
jením mien dvoch akcií, rovnako ako u 
nás je to festival fantastiky - Pragocon, 
ktorý má už dlhoročnú históriu a konal 
sa po pätnásty raz, a herného festivalu 
- GameFFest, jeho história však ešte 
nieje taká dlhá, ako v prípade Prago- 
conu, bol to totižto druhý ročník tejto 
akcie, no samozrejme ničím táto časť 
nezaostávala. 


Akcia sa konala v jednej z pražských 
základných škôl, takže som si myslel, 
že priestory budú veľké, avšak po prí- 
chode som bol trochu vyvedený z 
omylu. Úzke chodby školy a tri 
poschodia, na ktorých akcia pre- 
biehala ju ľahko trieštilo a zo začiatku 
sme blúdili kým sa nám podarilo nájsť 
triedy, kde prebiehali jednotlivé pred- 
nášky. Aby ste mali predstavu, 
PragoFFest má totižto viac ako 20 
rôznych sekcií, takže skutočne si tu 
každý z fanúšikov príde na to svoje. 
Celá akcia prebiehala od štvrtkového 
večera až do nedeľného poludnia a za 
toto obdobie sa uskutočnilo viac ako 
500 prednášok, besied, premietaní fil- 
mov, dokumentov, seriálov, rôznych 
ukážok, súťaží, turnajov a neviem 
čoho ešte všetkého. 


Pre nás samozrejme bola najväčším 
lákadlom celého PragoFFestu jeho 
druhá polka, teda GameFFest a pred- 
nášky a besedy zo sekcie GameLine. 
Aj keď sa nám na úvod podarilo blúdiť, 
nakoniec trafiť do triedy, kde bola 


GameLine umiestnená, nebolo až 
také náročné, vyblednuté tváre 
priestorovo — výraznejších © alebo 


priestorovo veľmi nevýrazných chlap- 
cov s dlhými mastnými vlasmi nám dá- 
valo tušiť, že sme namieste. Zapadli 
sme dokonale. Pozitívne hodnotím 
výber tém pre jednotlivé prednášky z 
tejto sekcie, kde sa riešili jednak ak- 
tuálne veci, no samozrejme nemohli 
chýbať ani veľké tituly nedávnej a 
dávnej hernej histórie. Veľké 
spoločnosti nám predstavili niektoré z 
pripravovaných titulov, EA prezento- 
vala už vydaný Dead Space 2 a 
pripravované tituly Dragon Age 2, The 
Sims Medieval a niečo sa rozoberalo 
aj na tému Mass Effect 3. Comgad 
predstavil dva veľké hity, ktoré by mali 
doraziť na naše počítače už čoskoro — 
stratégiu Total War: Shogun 2 a akciu 
Homefront. 


Celkový dojem z prednášok je veľmi 
dobrý, keďže sa snáď všetky niesli v 
príjemnej a uvoľnenej atmosfére, 
aspoň ja som sa schuti zasmial na 
každej a prednášajúci živo diskutovali 
s publikom. Najvtipnejšia situácia 
nastala asi na prednáške o StarCraft 
II, kde prednášajúci poprosil, aby niek- 
torý Z poslucháčov prešiel v rýchlosti 
prvú misiu, omylom ale ostala obti- 
ažnosť nastavená na Brutal a pub- 
likum pri hláške Defeat vybuchlo do 
veľkého smiechu, druhý pokus na Nor- 
mal už vyšiel podľa predstáv. Občas 
nastali drobné technické problémy s 


1 WWW.GAMESWEB.SK 


Daniel "LordDan" Hujo 


výpadkami prúdu a projekcia sa tak 
musela zastaviť, ako už býva zvykom 
takéto výpadky sú vždy v momente, 
kedy to najmenej potrebujete. Ale to 


už sú len drobnosti, ktoré skôr 


pobavia. 


Posledná časť PragoFFestu, ktorú 
sme navštívili veľmi radi, boli herne. 
Nechýbalo veľké množstvo Xboxov, 
Playstationov, Wii, PSP a PC a 
samozrejme rôzne hry. Nechýbal ani 
Kinect a jeho konkurent PS Move. 
Veľkým ťahákom bol stánok práve 
spoločnosti EA, kde si návštevníci 
mohli zahrať hity ako Dead Space 2, 
Need for Speed: Hot Pursuit a aj 
pripravovaný Dragon Age 2 a The 
Sims Medieval. Na videách bola 
prezentovaná Crysis 2. Podobne ako 
aj u nás na GameExpe, sa tvorili veľké 
rady pri hrách Guitar Hero a Rock 
Band. Návštevníci mali tak isto veľký 
záujem o Kinect a aj PS Move, ale 
prekvapením pre mňa bolo, že prefer- 
ovali rôzne casual hry a Heavy Rain s 
PS Move bol prakticky neustále 
opustený. Prechádzať tak okolo týchto 
strojov vyžadovalo veľa pozornosti, 
aby človek neprišiel k nejakému 
úrazu. Hardcore hráči a fanúšikovia sa 
mohli tešiť na turnaje a odniesť si tak 
nejakú hodnotnú cenu. Pre hráčov, 


ktorých omrzeli videohry, si mohli 
hneď za touto sekciou sadnúť na 
stoličku a zapojiť okruhy vo svojom 
mozgu nad niektorou zo stolných hier. 


Nakoniec si dovolím ale povedať, čo 
bolo pre mňa veľkým sklamaním na 
celom PragoFFeste. Bola to takmer 
úplná absencia návštevníkov v kostý- 
moch, žiaden cosplay sa nekonal. Aj 
keď nepatrím medzi tých fanúšikov, 
ktorí chodia na rôzne Cony v kostý- 
moch, musím povedať, že napr. Istro- 
Con a ComicSalon tým úplne žije a 
ľudia sa medzi sebou vzájomne 
spoznávajú, fotia sa spolu a to je asi 
aj cieľom týchto akcií, no tu to pôsobilo 
veľmi anonymne a uniformne. Výn- 
imkou boli priaznivci Star Wars z 501 
légie, ktorí prišli V kostýmoch hlavne 
Stormtrooperov a objavil sa aj Chew- 
bacca a veľký zlosyn Darth Vader s 
jeho svetelným mečom. Na to, aby ste 
spočítali ostatných návštevníkov v 
kostýmoch, by vám stačili asi prsty 
jednej ruky, preto ani v galérii nehľada- 
jte moc obrázkov. Prekvapením bola 
tiež menšia návštevnosť, podľa dlhej 
histórie festivalu som očakával, že 
dostať sa kamkoľvek bude v tej zá- 
plave ľudí náročné, opak bol pravdou. 


Na úplný záver by som ale rád 
poďakoval organizátorom 
PragoFFestu, že nám umožnili sa 
zúčastniť tejto akcie. Napriek niek- 
torým sklamaniam je to pre ľudí, 
ktorých to zaujíma a ktorí sa tým 
bavia, výborná príležitosť stretnúť sa s 
inými priaznivcami, získať nové poz- 
natky a podobne. A pre fanúšikov, ktorí 
milujú spanie v spacáku v telocvični- 
ach a štyri dni im stačí na pitný režim 
pivo a kofola z plastových pohárov a 
nezdravé mastné jedlá, je to prakticky 
povinnosť túto akciu o rok absolvovať. 

Killzone 3 


Deň zúčtovania sa blíži, Helghan kľačí zrazený na 
kolenách, no zbiera posledné zúfalé sily a v agónii, 
necítiac bolesť ani únavu sa chystá uštedriť pro- 
tivníkovi zdrvujúci úder, ktorým by ho napokon predsa 
len porazil. 


Už onedlho sa na pultoch obchodov zjaví tretí diel dlho 
očakávanej a exkluzívne len pre PS3 určenej FPS Killzone 
3. Očakávania sú vysoké a slová tvorcov také silné, že by 
sa aj páni z Activisionu mohli od nich učiť. A hoci všetci 
vieme ako dopadli silné slová pred druhým dielom tejto 
série, aj tak sme nedočkaví a tešíme sa ako malé deti, kedy 
uvidíme na horizonte prvé plamenné oči niektorého z vo- 
jakov Helghastu. 


Aby sme tých niekoľko týždňov, ktoré ešte ostávajú, vy- 
držali bez výraznejšej ujmy na zdraví, autori z Guerilla 
Games nám nadelili aspoň malú dávku v podobe open 
bety, majitelia Plus účtov si ju mohli vychutávať už dávne- 
jšie, tí, ktorí si za pokročilejší účet neplatia majú túto 
možnosť len od 3. do 15. februára. V open bete si môžeme 
vyskúšať multiplayer samotnej hry a aj z neho si je možné 
všimnúť, že autori skutočne počúvali hráčov aj recenzentov 
a hru sa snažili podľa nich upraviť. Hovorím napríklad o 
tom, že konečne upravili ovládanie tak, aby sa podobalo 
akémusi konvenčnému vzoru ovládania FPSiek, ktorý dnes 
už chvalabohu využíva drvivá väčšina hier. Veteráni série 
sa však obávať nemusia, aj klasické KZ ovládanie hra pod- 
poruje a je len na vás či ho zachováte, alebo si prepnete 
na alternatívne, v mojom prípade prekrstené na "kon- 
venčné". 


Hneď na začiatku vás ale určite zaujme iná vec. Je to 
samozrejme spôsobené aj tým, že jej autori pred 
spustením samotného menu venovali tri kompletné obra- 
zovky, no zaujala by i tak. Pravdaže hovorím o podpore 
Move ovládača, ktorým môžete hru ovládať bez problémov, 
tak akoby ste mierili na obrazovku zbraňou. V bete som 
žiaľ Move ovládač využiť nemohol takže som si musel vys- 
tačiť len s Dualshockom, v recenzii, ktorá sa tu časom ob- 
javí však už budú aj dojmy z ovládania pomocou Move. Po 
nastavení vami preferovaných Options vás už našťastie 
čaká len číročíry boj. Autori ma milo prekvapili pretože, je 
naozaj z čoho vyberať. Oproti iným hrám a ich demoverz- 

iám, alebo betám nám dovolili skúsiť až štyri módy hry. 
Síce iba na jednej mape, ale i tak je treba toto gesto au- 
torov oceniť. Základom multiplayeru sú tri online módy + 
offline mód Botzone. 


Botzone je ako už názov napovedá určený predovšetkým 
na tréning. K dispozícii je ako som už spomenul jediná 
mapa a na nej sa proti vám môže postaviť až 15 botov, 
spolu sa teda na bojisku môže stretnúť až 16 bojovníkov. 
Záleží len na vás koľkých si nastavíte. Rovnako tak si 
môžete navoliť aj ich skill, takže si aspoň tu zahrajú aj úplní 
nováčikovia. Ale s botmi to z logických príčin nikdy nebude 
až taká zábava ako v online s živými protivníkmi. 


Na súboje s ostatnými humanoidmi sú vám vyhradené tri 
módy. Najklasickejším z klasických je obyčajný team death- 
match v KZ3 nazvaný Guerila Warfare. Princíp je 
jednoduchý zabi, lebo budeš zabitý. 16 hráčov rozho- 
dených do 2 tímov a zvíťazí ten, ktorý má na účte viac 
fragov. Napohľad zaujímavejšie sú určite ďalšie dva módy, 
Operation a Warzone. Warzone už hráči určite poznajú z 
druhého dielu série a tak ho snáď netreba nejak zvlášť 
predstavovať. Aspoň v skratke, ide o to, že sa v 5 minú- 
tových intervaloch striedajú viaceré typy multiplayeru 
(Search 8 Retrieve, DM, Assassination, Capture 8 
Hold). Tento mód mne osobne príliš nesedí a strávil som s 
ním najmenej času. Niečo iné je ale novopríchodzí mód 
Operations, ten sa totiž snaží o určité spojenie single- 
playerovej kampane a multiplayerových súbojov. O čo ide? 
Nuž o to, že na mape Frozen Dam prebieha výsadok síl 
ISA, ktoré sa, ako už môže napovedať názov mapy, snažia, 
alebo budú snažiť o zničenie priehrady. Ono to možno takto 
vyzerá nudne, ale v skutočnosti je to nesmierna zábava. 
Hlavným spôsobom ako splniť úlohu je totiž postupne dobí- 
jať kontrolné body, ktoré zúrivo bránia domáce jednotky 
Helghastu a týmto spôsobom sa dopracovať až k samotnej 
priehrade, tu sa zasa na chvíľku úlohy vymenia, pretože 
priehradu trebať vyhodiť pomocou dvojice výbušnín a kým 
ich aktivujete treba sa ubrániť útoku protivníkov. Musím 
povedať, že tento nový mód ma prekvapil veľmi príjemne 
a jeho atmosféru skvele doplňa aj to, že jednotlivé jeho 
úseky spájajú cutscény v ktorých účinkujú samotní hráči. 
Čo sa teda týka variability módov a ich spracovania KZ3 
sa nemá za čo hanbiť a môže sa smelo postaviť na štarto- 


vaciu čiaru spoločne s chystaným Cr- 


ysis 2, alebo súčasným kráľom 
herných multiplaverov Black Ops. 
Samozrejme vyvážené a zaujímavé 
módy sú len polovicou, alebo len 
tretinou úspechu, hlavným chodom by 
mal byť vždy samotný gameplay. A ja 
vám môžem už teraz prezradiť, že v 
prípade tejto hry tou čerešničkou na 
torte skutočne je. 


Dojmy po prvom vstupe do hry sú 
ohromujúce, nebojím sa povedať, že 
až úchvatné. Atmosféra surového boja 
o holý život je taká intezívna a sku- 
točná, že sa niekedy pristihnete pri 
tom, že vás inštinktívne trhne, keď 
periférnym videním zbadáte pohyb na 
boku obrazovky. Skvelej atmosfére 
napomáha najmá krásna grafika, ktorá 
sa oproti dosť dobre vyzerajúcemu 
druhému dielu posunula ešte ďalej a 
čo sa týka FPS žánru na PS8 asi len 
ťažko budeme hľadať konkurenciu. 
Jedinú výčitku mám na spracovanie 
vodnej hladiny, ktorá je tak biedna až 
som sa pozeral, či som nejak nechtiac 
nevypol nejaké zobrazovanie detailov, 
alebo neznížil nejaké posúvatko ovlá- 
dajúce grafiku. 

Ak ale považujem grafiku za skutočne 
krásnu o zvukoch musím napísať jed- 
iné: FENOMENÁLNE!!! Nikdy v živote 
som v hre podobného typu niečo 
takéto nezažil. Áno grafika je dôležitá, 
ale zvuk je práve tou soľou, ktorá 
chýbala mnohým sľubným hrám a 
zabránila im vo vytvorení dokonalej 
chuti. V KZ3 sa to podarilo. Úžasná 
kakofónia zvukov vás priam vrhne do 
náruče surovej, bojovej extázy. Je 
veľmi ťažké slovami opísať pocity pri- 
amo z bojiska. Skvelý je hlavne pohyb 
v interiéroch, kde počujete dupot 
ťažkých čižiem, následne pri strete 
súperov krik, streľbu a posledné 
výkriky smrteľne zraneného po- 


razeného. Toto všetko vám aj o dve 
miestnosti ďalej ponúkne krásny, hoc 
uznávam, že mierne zvrátený pocit 
vytíženia. Zvuky páliacich zbraní, 
guliek odrážajúcich sa od kovu, aj 
výkriky vojakov skutočne robia z tejto 
hry skvelý zážitok. Našťastie sa, ale 
KZ3 nespolieha len na pekný grafický 
a zvukový háv. Ono sa to aj perfektne 
hrá, hneď na začiatku, pred spustením 
mapy, máte už samozrejmú možnosť 
vybrať si niektoré z ponúkaných po- 
volaní. Výber je vcelku široký: Tacti- 
cian, ktorý reprezentuje klasickú 
pechotu a hrubú silu, Field medik, čiže 
poľný medik, ktorých je tak ako viných 
hrách zúfalo málo, Engineer, majúci 
možnosť stavať obranné veže a 
opravovať poškodené zariadenia, 
Marksman, ktorého hlavnou devízou 
je možnosť byť neviditeľný a skrývať 
sa tak pred zrakom súpera, alebo môj 
najobľúbenejší lnfiltrator, ktorý sa na 
chvíľku dokáže zmeniť z protivníka na 
spolubojovníka, takže ho vidíte 
podobne ako ostatných členov vašej 
strany so zeleným tagom, aby vám 
mohol nečakane vraziť nôže priamo 
do tváre. Vyberie si skutočne každý i 
keď myslím, že medikov a engineerov 
bude zasa máličko. 


Svoje virtuálne alter ego samozrejme 
môžete levelovať. To je dnes už v 
hrách podobného razenia brané ako 
samozrejmosť, takže táto featura tu 
nemôže chýbať. Levelovanie prebieha 
klasicky tak ako v iných hrách, za 
fragy a za rôzne úspechy v hre, ste 
odmeňovaní bodmi, ktoré sa vám vždy 
po skončenej hre pripočítajú k aktuál- 
nemu skóre. Ak vaše skóre prekročí 
určitú hranicu ste povýšení a získate 
špeciálny bod. Za tieto body si 
následne vylepšujete niektoré z vlast- 
ností, alebo zbraní konkrétneho po- 
volania. Napríklad u mnou 


spomínaného lnfiltratora si takto 
môžete vylepšiť skill Disguise, ktorý 
vám umožňuje byť maskovaný za 
súpera po dlhšiu dobu, alebo dokáže 
oklamať aj strážne veže, ktoré vás len 
v základnej výbave odhalia aj so zap- 
nutým maskovaním. Okrem toho si 
môžete nakupovať aj špeciálne skilly 
ako rýchlejší šprint, ďalšie armory a 
podobne. Princíp je jednoduchý a 
ľahko prejde do krvi. 


Aby som ale len nechválil aj tu som si 
všimol nejakú tú chybičku. Jednak sa 
mi mapa Frozen Dam zdala niekedy 
až príliš vnadná pre camperov, ktorým 
sa nedalo nijak dostať na kobylku a 
druhak by bolo treba doriešiť aj častú 
boľačku týchto hier a to je ostreľovanie 
respawn pointov. Čo sa týka game- 
plava samotného tam mi troška ne- 
sadol meelee útok kedy sa hra 
automaticky prepne do pohľadu tretej 
osoby a zatiaľ čo vy sledujete ako 
úspešne vraždíte protivníka a kocháte 
sa animáciou, ktorá nejde ovládať. 
Často sa stane, že už vás má v zame- 
riavači jeho kolega, ktorý vás jednodu- 
cho a bez problémov pošle za vašou 
obeťou. Nie sú to však chyby, ktoré by 
ma robili nešťastným a spôsobovali mi 
nočnú insomniu. 


Na záver by asi bolo vhodné nejaké to 
zhrnutie, z bety KZ3 som zatiaľ veľmi 
príjemne prekvapený, aby som ju ako 
tak dokázal porovnať s konkurenciou, 
pred jej samotným hraním som skúšal 
hrať MP demo Crysis 2 a na chvíľku 
som sa vrátil aj k CoD Black Ops. 
Netvrdím, že KZ3 zosadí Black Ops z 
trónu, to by bol zrejme zázrak, ale pre 
mňa osobne sú pocity z bitiek na Hel- 
ghane lepšie ako u konkurenta. Oproti 
viac taktickému Crysis 2 je zasa KZ 
viac arkádová, ale pre tých čo majú 
radšej číročíry boj bez prehnaného 
taktizovania, budú sa cítiť lepšie pri 
tejto PS3 exkluzivite. Beta naznačila, 
že silné slová autorov by tentokrát ne- 
museli byť prehnané. Ak si aj single- 
player zachová surovosť a naturálnosť 
z bojov v MP Killzone 3 bude hit. 

Posel smrti 3 


Už je to osem rokov, odkedy sme po prvý krát vstúpili 
na pôdu zámku Black Mirror. Netušiac o tajomstvách, 
ktoré tamojšia história skrýva sme sa pustili do 
vyšetrovania záhadných vrážd, len aby sme zistili, že 
je za nimi viac než nejaký vraždiaci maniak. Príčina 
toho, čo sa dialo siahala ďaleko do minulosti, do dôb 
začiatkov rodu Gordon a stavby rodinného zámku. 
Prvý Posel Smrti bol v našich končinách obrovský 
úspech, keďže v tej dobe sa tu propagovali adventúry 
ako Polda či Horké Léto. Neboli to síce zlé hry, to ani 
zďaleka, ale chýbalo tu niečo vážnejšie. 


A potom nadišiel zdanlivý koniec až kým nevyšlo najavo, 
že sa dočkáme pokračovania. Aj keď spočiatku to 
nevyvolávalo mnoho nadšení, pretože od štúdia Unknown 
Identity (dnes Future Games) značku Black Mirror odkúpilo 
nemecké Cranberry Studios. Nikto sa nemohol diviť, že 
fanúšikovia prvého dielu mali obavy o to, či nové štúdio 
pristúpi k pôvodnej látke s patričným rešpektom a pôjde po 
stopách svojho predchodcu. Našťastie sa ukázalo, že 
obavy boli zbytočné. V Cranberry veľmi dobre vedeli, čo 
robilo jednotku dobrou a pokračovali v príbehu s novou 
postavou, no vrovnakom duchu, v akom séria začala. Jed- 
iné, čo sa nepriblížilo kvalite prvej hry bol český dabing, 
ktorý aj keď bol kvalitný, nedokázal sa vyšplhať na úroveň 
úžasného dabingu prvého dielu. 


Každopádne, čoskoro sa dočkáme zakončenia trilógie a z 
nedávno vypustenej nemeckej demoverzie môžeme získať 
mnoho dôležitých informácií. Príbeh začína presne tam, 
kde dvojka skončila. Darren sa vracia k horiacemu zámku 
s horiacou fakľou v ruke a hasičom a policajtom, ktorí sú 
už na mieste samozrejme hneď padne do oka ako 
podozrivý číslo jedna. A hneď úvodná obrazovka vás 
doslova ohúri, lebo horiaci Black Mirror počas zam- 
račeného dňa vyzerá skrátka výborne. 2D pozadia pôsobia 
vďaka mnohým dodatočným efektom veľmi živo a reálne a 
je radosť sa na ne pozerať. Ale späť k Darrenovi. Detektív 
si ho zavolá k sebe a kvôli jeho predošlému pátraniu, ktoré 
je medzitým zobrazené, získava po zistení Darrenovho 
mena ešte väčší záujem o to, aby s ním zašiel na stanicu. 
Darren sa tam spovedá psychologičke z jeho predošlých 
zážitkov a vďaka tomu si tí, čo zabudli na nejaké tie detaily 
z dvojky spomenú čo viedlo k udalostiam, ktorých ste práve 

svedkami. To sa už odohráva v interiéroch a tým taktiež 
rozhodne nechýbala pozornosť čo sa detailov týka. Každá 
obrazovka je naozaj prepracovaná. 


Zatiaľ čo sa Darren spovedá, do miestnosti vojde policajt s 
tým, Že za Darrena niekto vyplatil kauciu a môže sa až do 
dňa súdneho procesu pohybovať na slobode. Darren sa 
vráti do cely po svoje veci a zistí, že jeho sused vo vedľa- 
jšej cele má jeho denník a číta mu z neho naozaj divné 
zápisky. Darren mu dôrazne hovorí, nech mu ten denník 
vráti, ale chlapík si z neho ďalej uťahuje. V krátkej ani- 
mačke zrazu vidíme, ako mu náš hlavný hrdina vypichne 
oko ceruzkou a hneď na to sa vraciame späť. Bola to len 
predstava a väzeň nám nakoniec denník znudene vracia 
späť. Podobných halucinácií sa určite dočkáme viac. Po 
podpísaní papierov Darren odchádza von a ocitá sa v zná- 
mom prostredí dediny Willow Creek. Grafika sa veľmi nez- 
menila a keďže sa jedná o rovnaké prostredia ako v 
predošlých dieloch, tak variabilita je zabezpečená novými 
uhlami zobrazenia obrazoviek. Dočkáme sa okrem návratu 
do miest, ktoré sme už navštívili aj miest úplne nových. 
Dokopy sa môžeme tešiť na 62 obrazoviek, čo je slušné 
číslo a uisťuje nás, že ani trojku neprejdeme na jedno 
posedenie. 


Darren má na chvíľu pokoj, no musí sa pripraviť na súd a 
tak zavolá právnikovi, ktorý mu povie, nech zoženie kópiu 
vyšetrovacieho spisu jeho prípadu, čo, ako to v adven- 
túrach býva, nebude len tak. Ako to bude ďalej zistíme 


radšej až v plnej hre. 


Po stránke príbehu sa tak znova 
môžeme tešiť na tajuplné záhady, de- 
sivé odhalenia a snáď sa dočkáme aj 
uspokojivých odpovedí na otázky 
obkolesujúce sériu už od jej počiatku. 
Darren sa pravdepodobne zamotá do 
kliatby natoľko, že bude mať problém 
rozlišovať čo je reálne a budú ho môcť 
zabiť aj jeho predstavy. Takže 
rozhodne sa odporúča ukladať si hru 
častejšie. Okrem Darrena by sme maili 
dostať pod kontrolu ešte jednu 
postavu. Na akú časť hry, na ako dlho 
a kto to vlastne bude, ešte nevieme, 
tvorcovia si chcú nechať pár prek- 
vapení až pre samotnú hru, čo je 
určite vítaný krok v dobe, kedy rôzne 
upútavky chcú upútať za každú cenu 
a to aj prostredníctvom spoilerov. 


Hra obsahuje aj mnoho rozhovorov, 
ako sa na správnu adventúru patrí a 
česká lokalizácia určite príde vhod. 
Režisérom zvuku je Zdenék Houb, 
ktorý pracoval na prvom diely a tak sa 
snáď priblížime kvalite prvej časti o 
niečo viac. O konkrétnych hercoch, 
ktorí by sa dabingu ujali ešte nepadlo 
ani slovo, ale bolo by prekvapením, 
keby nastali nejaké zmeny. Aj keď 
pokiaľ sa vrátia postavy z prvého 
dielu, tak by nebolo zlé, keby to bolo 
tento krát aj s ich pôvodnými dabérmi. 
Postavy sluhu Batesa a Lady Victorie 
dosť utrpeli zmenou hlasu a pokiaľ by 
sa náhodou v nejakej podobe vrátil aj 
Samuel, aj keď len na pár sekúnd a 
ozval by sa iným hlasom, tak by to rov- 
nako nepotešilo. 


Hudba preberá motívy z druhej hry. V 
pozadí teda bude hrať predovšetkým 
minimalistická, ambientná hudba, 
navodzujúca pocit neustáleho napätia. 
Už v deme to fungovalo veľmi dobre a 


tak nie je dôvod obávať sa, že by plná 
hra nebola v tomto smere vydarená. 
Vlastne nie je dôvod obávať sa 
ničoho, trojka neprináša skoro žiadne 
zmeny a tak vieme veľmi dobre na 
čom sme. Záleží už len na vás, či sa 
vám to takto páči, alebo nie. Tým na- 
jdôležitejším prvkom je príbeh a ten 
smeruje k svojmu vyvrcholeniu. Či sa 
na konci dočkáme definitívneho 
prelomenia kliatby alebo jej víťazstva 
uvidíme 31. marca, kedy hra vychádza 
v češtine. 

Daniel "LordDan" Hujo 


Homefront 


Ako už iste mnohí z vás tušia, najmä tí, ktorí počúvali 
náš podcast, alebo tí, čo poctivo kontrolujú našu face- 
bookovskú stránku, dostali sme od spoločnosti Com- 
gad príležitosť, zahrať si veľmi očakávanú akciu od 
Kaos Studios — Homefront. Vydanie hry je plánované 
až na druhú polovicu marca, konkrétne na 18., avšak 
my sme nezaváhali a pozvánku na hranie sme naplno 
využili. 


Pripravená pre nás bola xboxová verzia hry a ako bonus 
sme dostali aj ochutnávku pripravovanej českej lokalizácie, 
ktorá sa ale nakoniec v konzolových verziách Homefrontu 
neobjaví a užijú si ju len hráči na PC. Hraním sme strávili 
niečo málo cez tri a pol hodiny, čo už je celkom slušný čas 
na ptvé zhodnotenie hry. Vyskúšali sme si jej príbehovú 
časť, a aj keď nešlo ani zďaleka o finálnu verziu, bolo 
možné ju dohrať až dokonca. Tak ako pri hre, tak ani v prí- 
pade lokalizácie sa nejednalo o finálny produkt a ne- 
dostatky oboch vecí bolo možné pri hraní pocítiť, ale s tým 
sme museli počítať. Ešte musím poďakovať ľudom z Com- 
gadu, jednak za to, že nám hru dali k dispozícii a jednak 
za to, že piatkové popoludnie sa dá stráviť aj príjemnejšie, 
ako v práci. 


Dosť bolo ale tliachania o veciach nepodstatných, poďme 
sa radšej pozrieť na to, čo vás všetkých najviac zaujíma — 
na samotnú hru. Pre menej znalých situácie, vám objas- 
ním, o čo ide. Presúvame sa do relatívne neďalekej budúc- 
nosti, do roku 2027, kedy Severná Kórea podnikla vcelku 
úspešnú inváziu cez San Francisco do celých Spojených 
štátov, ktoré boli v tej dobe sužované ekonomickými a vo- 
jenskými problémami a bezpečne tak okupuje územie USA 
na východ od rieky Mississippi. Mnoho konfliktov po svete, 
kde USA pôsobili, aby nepokojom zabránili, vyčerpalo 
domáce armádne zdroje a tak obrana nekládla príliš veľký 
odpor. Na druhej strane to sú ekonomické problémy v 
dôsledku prudkého poklesu amerického dolára, ktoré už 
tak vyostrenej situácii nepomohli. Za všetkým stojí Kim 
Čong-Un, najmladší syn Kim Čong-lla, ktorý s treťou na- 
jväčšou armádou sveta po smrti otca zjednotí Severnú a 
Južnú Kóreu a následne anektuje aj mnoho ďalších krajín, 
medzi iným aj Japonsko. Nakoniec mu tak už nič nestojí v 
ceste na USA. 

Teoretický úvod a intro máme za sebou, už chýba len prax. 
Prax bola na začiatku trochu krkolomná, keďže aj autor 
článku mal drobné technické problémy a aj hra bola nas- 
tavená inak než predpokladal. Keďže Xboxom bežne 
nedisponujem (úplný amatér ale nie som), zvyknúť si na 
ovládanie gamepadom mi chvíľku zabralo. Tu mi ale hra 
hodila pod nohy polienko v podobe inverzie ovládania. Po 
správnom nastavení ovládania a pár minútach hrania už 
bolo všetko ako má byť a zážitok mohol začať. Príbeh pre 
nás začína v Montrose v Texase, v okupovanej časti, v jed- 
nom z bytov, kde si po nás prišli Kórejci. Hlavnou postavou 
je bývalý pilot menom Jacobs, ten sa dostane k jednej z 
mnohých odbojových skupín, ktoré sú rozosiate po celom 
okupovanom území USA. Ako sa dostane do odboja a 
prečo sa tam dostane, vám neprezradím a budem sa 
snažiť spoilovať čo najmenej. 


Čo musím hneď oceniť je atmosféra hry. Sledovať, ako sa 
okupanti vyrovnávajú na ulici s civilným obyvateľstvom, je 
občas len pre silné žalúdky. Vraždy rôznymi spôsobmi od 
bežného zastrelenia až po ubitie pažbami zbraní priamo na 
chodníku, aj to sa deje pred vašimi očami. Keď vidíte 
plačúce dieťa, stojace pri dvoch vojakoch, ktorí bez váha- 
nia pošlú oboch rodičov toho malého do podsvetia za 
Cháronom, začnete sa tešiť na ten moment, kedy budete 
môcť stlačiť spúšť vy. Taktiež ukryť sa pred prilietajúcimi vr- 
tuľníkmi a vojakmi v masovom hrobe, je len pre silnejšie 
povahy. Naviac je treba počítať aj so zákonom akcie a 
reakcie, tzn. že každá akcia odboja vyvolá protiakciu ar- 
mády proti civilnému obyvateľstvu. To len dodáva na at- 
mosfére hry a tá je skutočne veľkým plus. Okrem atmosféry 
je to aj prostredie, kde sa hra odohráva a kde sa stretávate 
v bojoch s nepriateľom. Predmestie veľkého mesta s typ- 
ickými prízemnými domčekmi, malými dvormi s hojdačkami 
a bazénmi, ktorým sa prehnala invázia a tak podvozok li- 
etadla v jednej zo záhrad a trup v inej záhrade, nie je žiad- 
nym prekvapením. Idylu predmestia narušia výlety do 
pracovných táborov, kam sa bežne dostáva len jednos- 
merný lístok, alebo boje v úzkych uličkách mesta, prípadne 
sa môžete tešiť na nákup v jednom z miestnych obchod- 
ných domov a vedzte, že nákup to bude skutočne zaují- 
mavý. S prostredím ide ruka v ruke aj grafika. Tá na HD 
televízii vyzerala skutočne dobre, aspoň čo sa týka väčších 
predmetov, tie menšie aj tak v zápale boja a spádu, ktorý 


hra má, nebudete mať čas sledovať. 
Zaujímavým prvkom sú aj vozidlá, 
Goliáš je skvelá hračka, s ktorou si 
užijete vcelku veľa zábavy. Je to di- 
aľkovo ovládané vozidlo a vy ovládate 
len zbraňové systémy, teda skôr za- 
meriavanie nepriateľa. V momente, 
keď navádzate Goliáša, tak Jacobs je 
vystavený napospas nepriateľovi, čo 
je slušný adrenalín, prechádzať sa v 
daždi olovených guliek. 


No, vážení čitatelia, akosi rýchlo sa mi 
minuli pozitíva hry. Homefront je akcia 
z prvého pohľadu a vhrách tohto typu 
sa nelinearita moc nenosí. Áno je to 
tak, ani Homefront nie je výnimkou, 
ide o čistý koridor s pár odbočkami 
alebo priestranstvami, kde sú rôzne 
zašité skryté predmety. Mne sa podar- 
ilo nájsť len noviny či sú v hre aj iné 
skryté predmety, sa mi zistiť nepodar- 
ilo, nič ma totižto nenútilo tieto pred- 
mety hľadať. Noviny, ktoré nájdete, si 
môžete prečítať a dozviete sa tak 
širšie súvislosti celého deja hry, ale 
čítať o potopenej americkej lietadlovej 
lodi a o sankciách pre Severnú Kóreu 
ma skutočne nebavilo a tak som 
hľadanie vzdal. Ešte ale späť ku kori- 
doru. Ten je delený klasicky na sek- 
tory, takže v momente, keď prekročíte 
kontrolný bod, predchádzajúci sektor 
sa za vami uzavrie a návrat do neho 
už nie je možný. Tento bod poznáte 
väčšinou veľmi ľahko, prechod do 
ďalšieho sektoru často blokuje, asi 
vždy tá istá, ťažká kovová skriňa, ktorú 
musí niektorí z vašich spoločníkov 
prevrátiť. V živote som nevidel toľko 
váľaní skríň, ako za tie tri a pol hodiny. 
Zabudnite tak na nejaké veľké taktizo- 
vanie, hra vás neustále tlačí dopredu. 


Ak by som mal hru k niečomu prirov- 
nať, asi by som povedal Kane 8. Lynch 
2 alebo Army of Two, aj keď sú to 


akcie z pohľadu tretej osoby. Akcia, pri 
ktorej prechádzate úzkym koridorom, 
ktorý je takmer v pravidelných interval- 
och prerušovaný väčším  pries- 
transtvom s rôznymi krytmi, kde vždy 
dôjde k prestrelke. No a samozrejme, 
kým neprekročíte magickú neviditeľnú 
hranicu, tak vám hra bude neustále 
posielať prílivy nepriateľov. Aby som 
ale zas len nekritizoval, tak akcia je to 
pomerne výživná. Naviac ju posilňuje 
aj veľké množstvo zbraní, ktoré sa v 
hre nachádza a pomerne rýchlo sa 
míňajúca munícia. Väčšinou sa dá 
level dohrať aj so zbraňou, s ktorou 
ste začínali, ale musíte mať veľmi 
dobrú mušku a rýchlo postupovať, aby 
ste nebojovali s veľkým množstvom 
nepriateľov. Tí, čo videli niektoré z 
videí z hry, kde sa je vidieť často 
zabitie zblízka, tak tento spôsob som 
za celé hranie použil len raz. Čo sa 
týka umelej inteligencie nepriateľov, 
zatiaľ mi prišlo, že to boli z veľkej časti 
len skripty, keďže nejde o finálny pro- 
dukt. Vojaci sa kryjú za rôznymi pred- 
metmi, ale vždy bežia na predom 
určený post, z ktorého pália alebo pos- 
tupujú ďalej. Zvláštne mi prišlo, že 
nepriateľskí vojaci sa kryjú za 
prekážkami, ale hráč krycí systém k 
dispozícii nemá. Ostáva tak obligátne 
skrčenie a ľahnutie si, ale ani to vás 
často nezachráni pred smrťou, čo ma 
občas nepotešilo. 


A najväčšie prekvapenie, pre niekoho 
možno sklamanie, na záver. Vy- 
chádzam z informácií, ktoré som mal 
k dispozícii o tom, že verzia, ktorú som 
hral, sa dala kompletne dohrať. To sa 
mi síce nepodarilo, no viem, že hra ob- 
sahuje v príbehovej časti celkovo 7 
kapitol a za, povedzme, tri hodiny 
čistého herného času, som sa dostal 
do piatej kapitoly! Napadá ma otázka, 
koľko bude teda výsledný herný čas 


finálneho produktu. Taktiež mi je už 
jasné, prečo bol druhý diel oznámený 
ešte predtým, než prvý vôbec vyšiel. 
Buď som ja tak dobrý hráč, alebo budú 
posledné kapitoly prekliato dlhé, no 
nechajme sa prekvapiť. A samozrejme 
je asi každému jasné, že táto herná 
doba dáva veľkú príležitosť na DLC. 


Ak by som to mal nejako zhrnúť, tak 
Homefront je pre mňa zatiaľ trošku 
sklamaním. Podľa toho, ako bola hra 
prezentovaná, som ja osobne čakal 
trochu viac slobody a nie len tunel. 
Dobrá atmosféra a zaujímavé 
prostredie je málo a mám obavy, že 
hra sa až príliš zvrháva na tupé 
strieľanie, pričom koncept hry by sa 
dal ďaleko viac využiť. Ako to 
nakoniec všetko bude si ešte musíme 
mesiac počkať a finálny verdikt sa 
potom dozviete v našej recenzii. 

So 40. rokmi minulého storočia je spojených množstvo 
viac či menej závažných udalostí, ktoré sa naveky za- 
písali do histórie. Najväčšie „zásluhy“ na tom mala 
druhá svetová vojna, z ktorej sa celý svet len veľmi 
ťažko spamätával. Hoci medzi najpostihnutejšie 
oblasti patrila zväčša Európa, ani za veľkou mlákou si 
nikto nemohol ísť bezstarostne a hlavne bezpečne uží- 
vať svoj vlastný americký sen. O tom, čo sa počas 
týchto rokov, kedy sa svet usporadúval do pôvodného 
stavu, odohralo, vás oboznámi novinka z dielní 
mladého štúdia Team Bondi. Sekunduje mu však om- 
noho zvučnejšie meno — Rockstar Games. 


Hovoriť o Rockstare inak ako o perfekcionistickom vývo- 
járovi nemožno. Svoje portfólio má obohatené pomaly za- 
každým niečím prelomovým, čo hráčom nezabudnuteľne 
utkvie v pamäti. Za svoje dlhoročné pôsobenie v kruhoch 
hráčov sa vyformovalo na jedno z najuznávanejších štúdií, 
ktoré si z kroka na krok podmaňuje konzolový trh. Blizzard 
na konzolách, aj tak by sa dala v skratke zhrnúť americká 
hviezda s výrazným R v logu. To sa bude v najbližšom ob- 
dobí vynímať na chystanej 3rd person adventúre, ktorá je 
zmesou niekoľkých minuloročných hitov. Spletitý príbeh 
plný zvratov a tonou rozhovorov akoby vystrihnutý z Heavy 
Rain a akčná vsuvka spoločne s priestranným a živým 
mestom „odkukaná“ z českej Mafie 2. Pridajte k tomu 
spoluprácu Brendana McNamaru so spomínanými rock- 
starovskými ideami a vyjde vám očakávané L.A. Noire. 
Hra, ktorá vám ukáže najtemnejšiu stránku mesta anjelov. 


Píše sa rok 1947 a ubehli len 2 roky od tragických udalostí 
druhej svetovej vojny. Jej hrôzy na svojej koži zažil aj Cole 
Phelps, hlavný protagonista L.A. Noire, ktorý sa celý 
otrasený vracia začať svoj život od znova do Los Angeles. 
Tu naňho čaká práca v radoch losangeleskej polície, kde 
začína ako obyčajný pochôdzkar a jeho dennodennou ná- 
plňou je dohliadanie na poriadok v meste. Čím viac prí- 
padov sa mu však pletie pod nohy, tým viac sa dostáva 
zločinnosti v LA pod kožu a tým bližšie má k prípadnému 
povýšeniu. Úvod hry je v podstate celý zameraný na akési 
zoznamovanie s policajnou prácou. Svoje zbrane hra vy- 
tasí až keď narazíme na prvú vraždu. Phelps razom vy- 
mení uniformu za vkusný oblek a klobúk, miesto 
pokutových blokov si do náprsného vrecka na košeli založí 

zápisník na výpovede svedkov a celá hra sa celkovo pre- 
transformuje na poriadnu detektívku. Kriminalite v LA 
odzvonilo! 


L.A. Noire sa na prácu detektíva pozerá z toho najprofe- 
sionálnejšieho hľadiska a tým pádom hráča nešetrí rôznymi 
detailmi okolo daného prípadu. Ku každej novej stope či 
dôležitej informácii ohľadne obeti sa postupne musíte 
prehrýzť, nakoľko jednoduché arkádové postupy hra 
odsudzuje. L.A. Noire vás proste otestuje vo vašich 
vyšetrovateľských zručnostiach a vôbec, či ste čo-to 
pochytili od seriálového poručíka Horatia Canea. Prehliad- 
nete dôkaz na mieste činu? Nič sa nedeje, pokračujete 
ďalej vo vyšetrovaní avšak ste ochudobnení o podstatné 
materiály k uľahčeniu dolapenia zločinca. Hra sa snaží 
verne kopírovať všetky zločinecké praktiky počas prvej 
polovice minulého storočia vrátane skutočných prípadov. 
Viete o nejakej záhadnej vražde z roku 1947 z prostredia 
LA? Kľudne na ňu môžete natrafiť práve v tomto debute od 
Team Bondi. Autori si podrobne preštudovali policajné 
dokumenty a ďalšie zdroje, ktoré by im priblížili reálne am- 
erické zločiny. Samozrejme zmenou prešli mená a 
vyšetrovanie celkovo prispôsobili možnostiam hry. Ako 
takáto vyšetrovačka prebieha, vám objasníme nižšie. 


Phelpsovou pravou rukou je kolega Stefan Bekowsky, ktorý 
má oveľa drsnejší charakter a s kriminálnikmi sa ani 
náhodou nepiple v rukavičkách. Čo sa týka ďalších príbe- 
hových postáv, nesmieme zabudnúť na kapitána losan- 
gelskej polície Gordona Learyho či ostatných Coleových 
partnerov Herschela Biggsa, Roya Earlea alebo Rustyho 
Gallowaya. Poprednou osobou života hlavného protago- 
nistu hry bude jazzová speváčka Elsa Lichtman, s ktorou 
sme sa už zoznámili prostredníctvom niekoľkých trailerov. 
Primárnym ale bude samozrejme Cole Phelps, ktorý sa 
púšťa do pátrania poriadne zhurta. Jeho podozriví rožkom 
neopijú, Cole rýchlo príde na to, že toto je svet Iží a záleží 
najmä od hráčových schopností ako sa s danou situáciou 
vysporiada. Väčšina prípadov sa totiž začína tradičným 
vypytovaním sa korunných svedkov, ktorí mohli zahliadnuť 
niečo nekalé. Vďaka nim sa môžeme dopracovať k prvým 
podozrivým, ktorých si následne povoláme na výsluch. A 
tu prichádza na parketu jedna zo základných zložiek L.A. 
Noire — vypočúvanie. Buď sa na toho vyklepaného zvrhlíka 

Je ťažké uveriť, že je to už 11 rokov, čo na nás štúdio 
Creative Assembly chrlí tituly pod značkou Total War 
a je rovnako ťažké uveriť, že aj napriek tomu, že v nich 
ide prakticky stále o to isté, neustále sa stretávajú s 
rovnakým nadšením rovnako u hráčov aj u kritiky. Po 
fiasku s postapokalyptickou stratégiou Stormrise sa 
zdá, že vývojári už ani iný produkt vytvoriť nevedia. 
Tentoraz sa séria vracia tam, kde v roku 2000 začala, 


teda do veku, keď bol mier v Japonsku neznámym po- 
jmom. 


V podstate ide o celkom logický krok, keď zvážime, že po 
Napoleonských vojnách sa bojové postupy zmenili 
spoločne s vedeckotechnickým rozvojom a strety veľkých 
plukov vojakov boli nenávratne minulosťou (simulácie 
zákopových bojov v prvej, či druhej svetovej vojne by sérii 
rozhodne nesvedčili). Stredovek sme si mali možnosť užiť 
hneď dvakrát, tak prečo neurobiť remake aj legendárneho 
prvého dielu. Naša preview verzia síce obsahom dvakrát 
neplytvá a ponúka len skutočné minimum pre utvorenie 
predstavy o konečnom produkte, ale ukazuje, že aj keď au- 
tori vydávajú to isté, čo doteraz, len v ružovom, svoju ro- 
botu odvádzajú s citom a zmyslom pre detail, ktorý verných 
fanúšikov série iste priláka opäť (a odporcovia budú mať 
znova na čo nadávať). Zarytý „totalwarista“ sa zorientuje 
prakticky okamžite a tých pár kozmetických úprav privíta s 
otvorenou náručou. 


Obdobím Sengoku Džidai je označovaná éra japonskej 
histórie, kedy medzi sebou bojovali znepriatelené štáty, 
deliace krajinu na menšie územné celky (odohrávajúce sa 
v rozmedzí rokov 1334 až 1570). A práve do tohto nezávi- 
deniahodného stavu vnútornej rozorvanosti vás druhý 
Shogun (podobne, ako ten prvý) privedie. Prvé, čo vám 
udrie do očí, okrem grafického spracovania, je, ako sa au- 
tori snažia držať tematiky aj Čo sa týka vizualizácie. Japon- 
ský štýl je zakomponovaný do každého fragmentu hry, 
napríklad mapa, na ktorej sa odohráva ťahový mód je 
akoby nakreslená na zvitku pergamenu (neskôr sa prepína 
do klasického 3D módu). Vplyv ostrovnej civilizácie dýcha 
skutočne zo všadiaľ, či už sú to kartičky vašich jednotiek 
alebo pekne vypracované kruhové hlavné menu. Kapitolou 

samou o sebe je spomínaná grafika. UŽ z obrázkov a videí 
bolo jasné, že hra bude vyzerať božsky, ale vidieť tú nád- 
heru naživo v pohybe je zážitok, aký vám prinesie len 
máloktorý dnešný produkt. Súboje jednotlivých jednotiek 
tak už aj pri maximálnom zoome vyzerajú dostatočne viero- 
hodne na to, aby ste si vedeli predstaviť, ako to asi na bo- 
jových poliach stredovekého Japonska vyzeralo. Na toto 
všetko však môžete zabudnúť pokiaľ nie ste vybavený ne- 
jakou high — end zostavou. Záťaž na hardvér je skutočne 
obrovská a v rámci zachovania čo najkvalitnejšieho vizuál- 
neho zážitku sa autori vzdali akýchkoľvek technických 
kompromisov. V prípade, že extrémne výkonný stroj 
nevlastníte a nie ste ochotný do neho kvôli hre investovať 
musíte sa vyrovnať s tým, že pokiaľ sa hranie nemá zmeniť 
v komickú slideshow, detaily pôjdu niekam na úroveň low 
alebo prinajlepšom medium. Ani tu sa však nezbavíte 


občasného vypadávania textúr. Čo už, daň za túto nádheru 
je vysoká a musíte sa rozhodnúť, či vám za to nový Shogun 
stojí. 


Popisovať niekoľkokrát videné postupy minulých dielov by 
bolo, ako nosiť drevo do lesa a tak len vymenujeme zopár 
noviniek, ktoré sme si počas testovania všimli. Hneď v 
úvodnom tutoriály vás sympatický rozprávač zoznámi s 
novým spôsobom rozostavenia jednotiek pred bojom, teda 
v čase pred stlačením tlačidla „Start battle“. Máte tu 
pripravené niektoré formácie vášho vojska (pomenované 
príznačne v duchu japonskej filozofie napríklad tiger, labuť, 


„Lukáš "Dolho“ Dolniak 


drak...). Túto možnosť vás samozre- 
jme nikto nenúti použiť a pluky si tak 
môžete rozostaviť, podobne, ako 
doteraz, ako sami uznáte za vhodné. 
V správe regiónov pribudla možnosť 
nazvaná „Arts“, kedy si podobne ako 
v Civilization sami rozhodujete o tom, 
čo sa bude v daných oblastiach skú- 
mať, či to budú nové typy budov, alebo 
bonusy pre vojská, generálov atď. 
Nejde o nijak prevratnú featuru, ale aj 
tak mierne oživuje zažité štandardy. 
Asi najpríjemnejšou novinkou je 
možnosť obsadiť niektorého z vašich 
generálov v štátnej správe, čo má 
jemne psychologický dopad na boj, 
generálova spokojnosť so svojim 
postavením sa odzrkadlí v bojových 
výkonoch. 


Čo povedať záverom k ďalšiemu dielu 
tohto nekonečného cyklu. Total war: 
Shogun 2 je proste stávka na istotu. 
Ak ste zbožňovali minulé diely, budete 
rovnako odvarený aj z tohtoročnej 
nádielky a už určite nedočkavo odrá- 
tavate dni do 15. marca, kedy hra vy- 
chádza. Ak ste sa sérii vyhýbali, ako 
čert krížu, nič vás nepresvedčí zmeniť 
svoj názor. Séria tu zažíva evolúciu 
hlavne v grafickom spracovaní, ktoré 
sa čím ďalej, tým viac približuje k 
dokonalosti. 


P.S.: Z preview verzie hry sme na zák- 
lade dohody s vydavateľom nemohli 
vytvoriť žiadny dokumentačný materiál 
vo forme obrázkov a videa z hry. Tento 
materiál vám tak prinesieme až z plnej 
verzie 

Dead Space 2 


Kto sa bojí nech nechodí do vesmíru... 

Kvalitných hororov je ako šafránu a čo sa hier týka, tak 
tam doslova skapal pes. Síce sme sa celkom nedávno 
mohli priposierať vo veľmi kvalitnom dielku Amnesia 
the Dark Descent, ale to bola adventúra a tí z nás čo 
majú radi troška ekšn, len zívli a vrátili sa k stopäťde- 
siatemu prvému dohraniu Silent Hillu 2. Bodrým 
vánkom, ktorý kedysi blahodárne osviežil stuchnuté 
hrobky hororových dobrodružstiev sa stala hra Dead 
Space. Nazývať ju bestsellerom by síce bolo prehnané, 
no vďaka tomu, že sa v našich, hororu nežičlivých, 
končinách dočkala lokalizácie aj na konzoliach, jej 
predaje vôbec neboli zlé. 


Druhý diel, ktorého horúce vnútornosti ešte teraz odkvap- 
kávajú v mojej mechanike teda, dá sa povedať, patril medzi 
hry výrazne očakávané, ba vďaka usilovnej mediálnej 
masáži, až prehypované aj v našich končinách, hoci na 
lokalizáciu tentokrát zabudnite. A vlastne načo toľko chodiť 
okolo horúcej brány pekelnej, vstúpme do nej a pozrime sa 
čo si pre nás Visceral Games prichystali. 


Ak ste prvý diel nejakým zázrakom minuli, nemusíte vôbec 
prepadať zúfalstvu a depresiám. Hra ponúka ešte pred 
spustením samotného story módu, krátke zhrnutie prvého 
dielu, takže aj úplným laikom bude aspoň sčasti jasné "što 
slučilos" a čo je to vlastne ten chlapík čo mu celý čas poz- 
eráte spoza lopatky zač. Tri roky po udalostiach na USG 
Ishimura, dej plynule nadväzuje na minihru Dead Space Ig- 
nition a vy nachádzate Isaaca trpiaceho stihomamom a 
nočnými morami, v zvieracej kazajke v špeciálnom zari- 
adení pre duševne chorých. Toto miesto sa nachádza v 
rozľahlom meste Sprawl na jednom zo Saturnových mesi- 
acov. Lenže ešte skôr ako máte šancu nejak rozvitejšie 
rozmýšľať nad súvislosťami vášho pobytu a udalostiach z 
prvého dielu, zariadením sa začnú ozývať zvuky, ktoré 
Isaac pozná viac ako dôverne a keď sa jeho domnelý 
záchranca pred jeho očami pretransformuje z ľudskej by- 
tosti na nekromorfa, neostáva nášmu hrdinovi nič iné len 
zdvihnúť svoj polonahý zadok z nemocničnej postele a 
hľadať cestu do bezpečia a snažiť sa ísť opačným smerom 
ako krvavé šmuhy na podlahe. 

Úvod hry je skutočne svižný a moc šancí na nejaké zoz- 
namovanie sa s hocičím vám nedáva, na druhú stranu Vis- 
ceral Games žiadnym spôsobom nešpekulovali a všetko 
na čo ste si zvykli v prvom dieli tu máte také isté, prípadne 
len mierne obmenené. Nič vás teda nešokuje a ak ste prvý 
diel hrali budete sa cítiť akoby ste si po pár rokoch pokoja 
opäť sadli na bicykel. Prvé minúty budete troška neistí, ale 
s príchodom prvých nekromorfov a hlavne nájdením svojho 
inžinierskeho obleku sa opäť dostanete pevne do sedla. 
Podobnosť s prvým dielom nezaprie ani Isaacove puto- 
vanie, opäť mu v ňom pomáha Ženský hlas na druhom 
konci vysielačky a sem tam ešte niekoľko NPC, s ktorými 
sa sem tam stretnete a opäť zasa rozídete. Podstata 
hrateľnosti ale, ako som už spomenul, ostala zachovaná 
rovnako ako obchod, vylepšovanie svojich zbraní a schop- 
ností a tiež ukladanie pozícii. 


Game dizajnu hry sa toho moc vytknúť nedá, predsa len je 
vidieť, Že koncept tupej lineárnej akcie majú Viscerali zvlád- 
nutý, zamrzí však, že koncept Dead Space 2 ako hororu 
sem tam poriadne zakolíše. Všimli sme si to už na 
Gamescome, kedy nám Dead Space 2 prvýkrát ukázali, že 
oproti skutočne komornej jednotke, ktorá hororovú šablónu 
napíňala do bodky sa dvojka niekedy uberá až príliš ďaleko 
do akčného smeru. Správny survival horor si buduje atmos- 
féru predovšetkým tým, že je nedostatok streliva a 
lekárničiek, teda vecí, na ktorých váš život priam exis- 
tenčne závisí. Lenže práve tu Dead Space 2 stráca dych. 
Netvrdím, že stále, spočiatku je skutočne málo nábojov i 
medkitov a často sa stane, že najlepším riešením je vziať 
nohy na ramená a utekať. Postupne sa však tento prvok z 
hry vytráca a v neskorších fázach už výrazne ustupuje do 
pozadia atmosféra strachu a nastupuje atmosféra v štýle 
akčného hrdinu. Nepoteší ani to, že autori vôbec nemali 
snahu odstraňovať chyby z jednotky. Fyzika je stále roz- 
poruplná, Isaac, hoci je dospelý chlap nedokáže vyskočiť 
ani si kľaknúť atď, atď. Ja osobne považujem za mínus aj 
to, že autori jednoducho len okopírovali prvý diel, reme- 
selne ho opracovali, ale nepridali nič nové, skutočne žiaden 
výrazný progres nebadať. Snáď okrem grafiky, ktorá aj na 
dožívajúcich konzolách patrí tomu najlepšiemu čo dnes 
môžeme v hrách vidieť. 


Vlastne na jednu výraznú novinku som 
zadbudol, je ňou multiplayer, kde si 
má človek možnosť zahrať za obe 
strany z hry jedného hráča. Môžete sa 
vžiť buď do kože človeka, alebo sa 
vcítiť do úlohy po krvi bažiaceho 
nekromorfa. Či sa do takejto hry mul- 
tiplayver hodí, alebo je tu len ako 
možná snaha priviesť k tejto hre aj 
generáciu, ktorá multiplayer považuje 
za povinnú súčasť hry ukáže až čas. 
Osobne však prílič neverím tomu, že 
o pol roka budú servery hry praskať vo 
švíkoch. 


Ak mám teda hru nejak celkovo zhrnúť 
musím napísať, že je to remeselne 
výborne zvládnutá lineárna akcia z po- 
hľadu tretej osoby s dobrou hororovou 


— 

atmosférou a poriadnou dávkou 
ľakacích momentov. lde o to, že 
presne toto isté by som napísal aj na 
záver recenzie prvého dielu, dvojka 
hru nikam neposunula a ak by takto 
mala vyzerať aj trojka, nemyslím si, že 
by k nej boli recenzenti až takí 
zhovievaví. Sám som zvedavý na ko- 
mentáre po cca dvoch troch mesia- 
coch, kedy opadne hype a rovnako 
som zvedavý či si na konci roka niekto 
na Dead Space 2 spomenie. 


PC,PS3,X360 


Výrobca: Visceral Games, Distribútor: EA 
Multiplayer: áno Lokalizácia: nie 


- množstvo ľakacích 
momentov 

- grafika 

- hororová atmosféra 


- absencia noviniek 


- v neskorších časti- 


ach odklon od hororu 

Apache: Air Assault 


Je to jasné, keď sa chceme zahrať nejaký ten simula- 
tor, treba k tomu jednoznačne PC, kvalitný joystick, 
aspoň 3 klávesnice, aby sme nasimulovali všetky tie 
tlačítka v lietadle no a samozrejme niekoľko ďalších 
pákových ovládačov. Alebo fakt má stačiť ovládač 
PS3? 


Nuž veru, moje pocity z toho, že mám hrať simulátor bo- 
jového vrtuľníka na PS83 s klasickým ovládačom boli ro- 
zličné, ale v podstate ničím pozitívne. Predsa len, táto 
platforma dominuje v úplne iných odvetviach a nedá sa ani 
náhodou uvažovať o tom, že by sa práve jej venovali štúdiá 
produkujúce simulátory lietadiel či vrtuľníkov. Na druhú 
stranu som zase naozaj nikdy nebol extra priateľom s real- 
istickými simulátormi, kde sa mi podarilo odlepiť od štarto- 
vacej plochy na cca päťdesiaty krát a aj to len preto, lebo 
som si naštudoval na youtube, čo všetko mám spraviť. Tak 
teda sa poďme pozrieť na vrtuľník pod taktovkou Gaijin En- 
tertainment. 


Apache: Air Assault je naozaj pokusom o viac-menej real- 
istický simulátor celej série bojových vrtuľníkov Apache, v 
rôznej konfigurácii. Každý z modelov je pokrytý licenciou 
spoločnosti Boeing, takže si môžete byť istý, že je dohliad- 
nuté ako na model, ktorý vidíme v hre, tak na jeho sprá- 
vanie vo vzduchu, či účinok a pôsobnosť zbraní. 
Jednoducho dostaneme do rúk smrtiaci stroj a budeme ním 
robiť presne to, na čo je určený. 


Hra má niekoľko módov. Prvým je tréningový, kde sa 
naučíme vlastne základy ovládania vrtuľníka a používanie 
jednotlivých zbraní. V tejto fáze hry sú misie pomerne 
jednoduché a hra síce má črty simulátora, ale dá sa uvažo- 
vať, že hráme stále nejakú ťažšiu akčnú strieľačku. Nepri- 
atelia nie sú príiš úspešní vo svojich pokusoch zostreliť nás 
z oblohy, takže si môžeme dovoliť zostať nejakú dobu stáť 
na mieste a dovoliť nášmu strelcovi aby vyčistil priestor na 
zemi v okolí. Dokonca máme v podstate neobmedzený 
počet životov, takže aj v prípade, že sme zostrelení, 
pokračujeme ďalej v hre, ako keby sa nechumelilo. Keď 
prejdeme misiu na tréningovom móde, otvára sa nám 
možnosť realistického. Predpokladám, že nemáte prob- 

lémy s krátkodobou pamäťou a spomínate si, čo som 
napísal hneď v úode článku. Že nie som kamarát s reali- 
stickými simulátormi. NuŽ, ovládanie stroja v realistickom 
móde je oveľa, ale oveľa náročnejšie. Síce som sa odlepil 
od zeme na prvý krát (predsa len, má to kolmý štart), no 
už prvý pokus o pohyb dopredu mi uštedril rýchly a inten- 
zívny bozk so zemou, ktorý napriek tomu, že vo filmoch 
som už videl vrtuľník, ktorý svojimi rotormi sekal všetko 
tesne nad zemou a dokonca aj do nej vyrýval brázdu, bol 
pre tento stroj prvý a posledný. Samotné preletenie k 
prvému navigačnému bodu bolo dobrodružstvo, ktoré ma 
popreháňalo po celej základni a vrtuľník som rozbil 3x. Na- 
priek tomu, je pocit z hrania oveľa lepší ako pri tréningovom 
móde. Po chvíli začínam chápať, že tu sa už páčkami ne- 
hýbe na doraz ako v tréningu, začínam vrtuľník ovládať 
citlivejšie a... samozrejme ho ešte niekoľko krát rozbíjam. 
Ale je to ako keby som hral úplne inú hru. Aj nepriatelia sa 
zrazu naučili pozerať cez mieridlá zbraní a ich guľky lietajú 
oveľa tesnejšie pri mojej kabíne. Po prejdení všetkých misií 
na realistickom móde sa nám otvorí možnosť hrať Veteran 
mód. Žiaľ, úprimne sa priznávam, že som sa k nemu zatiaľ 
nedopracoval, pretože to vyžaduje obrovské kvantum času. 


Pri ovládaní vrtuľníka môžeme rovno targetovať ciele a 
odpaľovať rakety. Ak si chceme vychutnať poctivú ručnú 
prácu, môžeme zapnúť automatický hover mód a prepnúť 
sa do pozície guľometčíka. Tu sa nám zobrazí priestor pod 
nami z pohľadu palubnej kamery, s možnosťou zoomu. A 
máme aj možnosť prepnúť sa do infra kamery a mať 
zvýraznené všetky ciele, ktorých teplota je vyššia ako 
teplota okolitého prostredia. 


Hra nám ponúka aj dve možnosti multiplaveru. Spoločné 
misie pre celé letky vrtuľníkov, ktoré je dobré hrať pravde- 
podobne so známymi, ktorých schopnosti za knipplom už 
poznáte. Predsa len, ak sa do takejto online hry zapojí 
niekto s mojimi kvalitami, tak letka nie len že nesplní misiu, 
ale ešte aj so sebou dám dolu aspoň jedného člena vlast- 
nej letky :) Druhou možnosťou je kooperácia dvoch hráčov, 
kde jeden ovláda vrtuľník a druhý zbrane. Tu žiaľ je iba 
jedna spoločná obrazovka a teda vidíme buď simuláciu 
letu, alebo pohľad z kamery. Split screen by tu naozaj po- 


Richard „gulath“ Bojničan 


mohol. 


Po grafickej stránke hra vyzerá 
výborne. Modely vrtuľníkov som už 
chválil, prostredie je tiež pekne spra- 
cované a celý čas čo som hral som 
netrpel pocitom, že sa preháňam nad 
nejakou umelo vytvorenou krajinou, 
ale práve naopak akoby som lietal nad 
reálnym svetom. Keby sa ešte nejako 
dalo simulovať preťaženie vo vr- 
tuľníku, bolo by to úplne skvelé. Žiaľ 
zvuky si príliš neužijeme, pretože rotor 
je naozaj hlučný, jediné čo vnímame 
okrem neho a odpaľovania zbraní sú 
rozhovory v slúchadlách. Tu neviem 
posúdiť, či to, že nerozoznáme hlas 
kto práve hovorí je spôsobené chybou 
v hre, alebo sa vo vrtuľníkoch 


“ 
a 


— 
- 


jednoducho používa taký nekvalitný 
komunikačný systém. 


Celkovo však simulátor hodnotím poz- 
itívne. Napriek tomu, že je na nezvyk- 
lej platforme, a dokonca má realistický 
mód ma zaujal a zabavil na dlhú dobu 
a keď nebudem zahrnutý ďalšími 
novými hrami isto sa k nemu vrátim 
aby som sa predsa len dopracoval aj 
k tomu veteran módu. 


PC,PS3,X360 
Výrobca: Gaijin Distribútor: Activision 
Multiplayer: áno Lokalizácia: nie 

- modely vrtuľníkov — > obtiažnosť ovlá- 
- fyzikálny model pri dania pri reali- 


realistickom móde A g 
- hra vydrží počas dlhých žia 


zimných večerov dlho 

Branislav "chinaski" Hujo 


Killzone 3 


"My people... Sons and Daughters of Helghan..." Pár 
jednoduchých slov, pri ktorých zamrazí nejedného 
fanúšika First Person Shooter hier. Pár slov, ktorými 
diktátor Scolar Visari strhol svoje sfanatizované jed- 
notky, aby povstali a raz a navždy urobili z Helghanov 
pánov univerza. 


Geniálne intro prvého dielu Killzone, ktoré nielen podľa 
mňa, patrí k najlepším intrám všetkých čias, započalo štart 
série, ktorou Sony chcela vrátiť úder uštedrený konkuren- 
ciou v podobe Microsoftu a Halo. Prvý diel z vtedy už 
mierne zastaralej konzoly PS2 vymačkal aj posledné 
kvapky výkonu a tomuto trendu nezostala nič dlžná žiadna 
hra majúca Killzone v názve. Druhý diel bol akousi de- 
monštráciou sily novej PS8 a jednou z jej najvýraznejších 
exkluzivít, ale čas neúprosne beží a to čo vám pred pár 
rokmi vyrazilo sánku, dnes už neohromí. Lenže Sony a 
chlapci z Guerilla Games sa s niečim takým nezmieria a 
tak už po druhýkrát prichádzajú s niečim čo má z pomaly 
výkonnostne nestíhajúcej konzoly vymačkať aj posledné 
kvapky životodarného výkonu. A tým niečim samozrejme 
nie je nič iné ako Killzone 3. 

Tretí diel však má o poznanie ťažšiu pozíciu ako mal diel 
druhý. Predsa len u Killzone vždy išlo aj o dokonalý 
vizuálny zážitok, autori sa vždy snažili o to, aby sa KZ nie- 
len dobre hralo, ale aby sa na ňu aj skvele pozreralo a to 
je dnes už samozrejme ťažšie. Predsa len skok z PS2 na 
PS3 umožnil neskutočnú zmenu, kedy v dobe vydania KZ2 
prakticky nemala. čo sa týka grafiky, konkurenciu. Dnes 
však je všetkým jasné, Že sa s grafikou na dožívajúcej PS3 
už zázraky robiť nedajú. A tak, zatiaľ čo pri druhom dieli sa 
nejaké tie chybky dali skryť za úžasne vyzerajúci grafický 
kabát, dnes už by to nemuselo byť také jednoduché. Alebo 
žeby sa chlapcom z Guerilly ten zázrak podaril a vizuálne 
by zasa hru posunuli do iných dimenzií ako konkurencia? 
No uvidíme... 


Úvodná ponuka hry vám dych nevyrazí. Singleplaverová 
kampaň, Multiplayer, A pozor, možnosť co-op hrania kam- 
pane. To určite poteší všetkých, ktorí majú brata, prípadne 
kamoša, ktorý vám doma o pol druhej ráno neprekáža. 
Prečo? Pretože co-op mód je možné prechádzať len po- 
mocou splitscreenu na jednej PS3. Online zábava s 

kamošom sa nekoná. Čomu môžeme ďakovať za takéto 
obmedzenie netuším, ale mrzí to poriadne. Snáď to spraví 
nejaký patch, inak je to mínuska. Dej tretieho dielu priamo 
nadväzuje na koniec dvojky. Hoci úplný úvod hry vás 
možno prekvapí tým, že sa ocitnete v Helghanskom brnení 
a hlavu vám chráni helma s horiacimi očami. Ale to si len 
autori dovolili malý skok o šesť mesiacov, v príbehu hry, 
vpred a vy takto absolvujete úplne jednoduchý tutoriál. 
Trošku zvláštne mi prišlo, že rovnakú scénu potom, už v 
rámci kampane, zopakujete (tentokrát už bez tutoriálu), ale 
vyvíjať sa bude trocha inak (žeby hrátky autorov s paralel- 
nými svetmi?). Zbytočne spoilovať príbeh druhého dielu 
nebudem, takže len v skratke napoviem, že tou nad- 
väznosťou na predchádzajúce dobrodružstvá som mal na 
mysli to, že v úvode trojky sa hlavný hrdina preberie zo svo- 
jich myšlienok, sediac na schodoch do paláca a očami 
preletí ruiny hlavného mesta, pričom je mu jasné, Že všetko 
čo sa doteraz odohralo bol len začiatok pekla s názvom 
cesta z jamy levovej. Hlavným hrdinom, ktorého prst na 
spúšti bude vašim najlepším priateľom, je opäť Thomas 
Sevchenko, alias Sev, a spolu s ním sa vrátia aj všetci, ktorí 
ho sprevádzali do finále predchádzajúceho dielu. Viac vám 
o príbehu neprezradím ani ň, prežite si ho sami a sami zis- 
tite, že vás síce originalitou a nápadmi neohúri, ale aspoň 
sa snaží dodať tomu masovému vraždeniu nejaký zmysel. 
Ak som v úvode polemizoval o tom, že Killzone 3 bude mať 
cestu ťažšiu ako jeho predchodca, lebo grafika atď, tak už 
prvé chvíľky v hre vás presvedčia, že v Guerilla Games 
zbrane nezložili a pustili sa do napohľad márneho súboja 
s časom po hlave. Grafika je totiž jedným slovom krásna 
(brané pohľadom konzolistu), bez akéhokoľvek zaváhania 
prehlasujem, že je to jedna z najlepšie vyzerajúcich hier na 
PS3 a čo sa týka FPS žánru, tak tam nemá konkurenciu 
široko ďaleko (na PS3 samozrejme). Možno by som si 
trocha rypol do animácií tvárí, ale to len tak, aby som nebol 
za fanbova. Inak vás totiž grafika ohúri. Hneď na úvod vám 
hra "SPOILER" ponúkne ako na dlani atómovou bombou 
zničený Pyhrrus, hlavné mesto Helghanu "KONIEC 
SPOILERU“, následne vás zavedie do helghanskej džun- 
gle, kde zistíte, že na tejto planéte nie sú nebezpeční len 
ľudia, aby vás postupne povodila po mori, po snehových 
pláňach aj tajných základniach Helghastu. Vlastne to more 
som tu príliš spomínať nechcel, lebo to je jediná skutočne 


výrazná škvrna na grafike, voda je 
totiž v hre spracovaná veľmi nepekne, 
ale to je daň za použitý spôsob ren- 
deringu. 


Grafika je však len jedna strana 
mince, tou druhou je ZVUK, áno 
ZVUK s veľkým Z, veľkým V, veľkým 
U as obrovským K. Audio stránka hry 
je jedným slovom úchvatná a všetko 
čo ste v žánri FPS považovali za 
dokonalé ním už nie je. Ja som kedysi 
chválil zvuky v Halo Reach, dnes však 
musím povedať, že oproti Killzone 3 
hrajú, alebo hrali chlapci z Bungie iba 
druhú ligu. Nehovorím teraz ani tak o 
dialógoch, prípadne monológoch, tie 
sú štandardne na vysokej úrovni, hov- 
orím o zvukoch boja, výbuchov, 
hlasoch počas bity, stonoch ranených, 
umierajúcich, alebo len zmyslov 
zbavených ľudí vhodených do pekla 
zvaného Helghan. Keď toto všetko 
spojíte so skvelým tempom hry 
dostanete dokonale namiešaný koktej| 
boja o prežitie a jednu z najlepších a 
najintenzívnejších atmosfér aké ste 
kedy mali možnosť v hre zažiť. 
Niekoľkokrát sa mi stalo, že som sedel 
učupený za nejakou  malinkou 
prekážkou, bedňou, alebo len malým 
plotom, modlil sa a v duchu si vravel, 
že chvalabohu je to iba hra, že toto 
zažiť na vlastnej koži musí byť šialen- 
stvo, z ktorého únik je len cínová 
rakva. Áno ak si mám vybrať ako má 
vyzerať intenzívny pocit boja a strachu 
o svoj virtuálny "kejhák" chcem, aby to 
vždy vyzeralo ako v Killzone 3. Nech 
si chlapci z Treyarchu, Infinity Ward, 
ale aj iných štúdií kúpia lístky a nech 
im ľudia z Guerilla Games vysvetlia 
dávkovanie číročírej radosti z hry. 


Ale nie je dokonalý audiovizuálny 
kabátik len mimikri toho, Že samotná 
hra za moc nestojí? Tí, ktorí sériu KZ 


poznajú vedia, že našťastie nie. | 
keď... ale k tomu sa dostaneme 
neskôr. Teraz ešte chvíľku majme ra- 
dosť. Aby si hru vychutnal skutočne 
každý, autori si pripravili 4 rôzne obti- 
ažnosti. Spočiatku máte síce prís- 
tupné iba 3, ale prejdením hry na 
ktorúkoľvek z nich odomknete ELITE 
obtiažnosť. Skvelé je, že aj na na- 
jľahšej obtiažnosti zažijete oný pocit z 
boja nad ktorým som chrochtal bla- 
hom o odstavec vyššie. Ale aby ste si 
hru skutočne vychutnali predsa len 
zvoľte aspoň prostrednú obtiažnosť. 
Ani na nej to ale nie je med lízať. Tvor- 
covia sa vôbec nehanbili urobiť z pro- 
tivníkov pomerne inteligentné svine, i 
keď povedzme si na rovinu všetko sú 
čiastočne naskriptované situácie. 
Našťastie nie sú skripty ako skripty a 
zatiaľ čo demencia nepriateľov v Black 
Ops, vás má tendenciu rozosmiať, tu 
budete sem tam plakať a zúriť, pre- 
tože oni tí chlapci helghastskí fakt nie 
sú úplne sprostí. Bez problémov si vás 
nadídu, obkľúčia a keď medzi nich švi- 
hnete nejaký ten granát, neváhajú si 
skokom plavmo rozmlátiť držku o zem 
len aby si svoj virtuálny život predížili 
o niekoľko sekúnd. Rovnako tak sem 
tam skutočne dobre kooperujú a ak si 
nedáte pozor, netrvá im vôbec dlho 
vás obkľúčiť, alebo k vám jednoducho 
vpadnúť od chrbta, či od boku. Evi- 
dentne na rozdiel od uŽ spomínanej 
konkurencie absolvovali aspoň zák- 
ladný vojenský výcvik, pretože nemajú 
žiaden problém sa kryť a pokiaľ cítia 
vašu palebnú prevahu nevystrčia von 
ani kúsok dýchacej trubice. Veľmi ma 
prekvapilo, keď som raz prekvapil 
chlapíkov na plošine a oni miesto kla- 
sického vzorca správania Al, čiže ču- 
mieť a čakať na guľku, okamžite 
reagovali tak, že si ľahli a odkoúľali sa 


to úplne bezchybné a ak má vojačik 


naskriptované, že bude stáť v dome 
tak tam stojí nech sa deje čo sa deje. 
Celkovo ale treba Al pochváliť, ani raz 
som vyslovene netrpel a niekoľkokrát 


ma protivník skutočne prekvapil. A keď 
chválim protivníkov môžem aj spol- 
ubojovníkov. Tí sa tiež správajú tak, 
akoby aspoň základnú školu absolvo- 
vali. Nerobí im problémy sa kryť, 
nebehajú zbytočne ako geroji v prvej 
línií ba dokonca majú toľko 
chochmesu, že sa sem tam na vás 
nepekne vyse... vykašlú, keď voláte 
medika a ležíte v otvorenej palebnej 
zóne. Ani oni sa síce nevyhnú chy- 
bkám, keď sa postavia tam kam ne- 
majú, alebo niekedy podľa scenára len 
čakajú na guľku, ale nie sú o nič horší 
ako ich kolegovia z opačnej strany 
barikády. 


Ale ani božská Al by samozrejme nes- 
tačila na vaše likvidačné schopnosti. 
Primárnou zbraňou vám samozrejme 
budú úplne konvenčné samopaly a 
útočné pušky, ale častokrát vám hra 
ponúkne aj niečo naviac. Samozrejme 
nehovorím o granátoch atď. to je štan- 
dard bez ktorého by to už dnes nešlo, 
hovorím o tom, že občas si sadnete aj 
do nejakých tých približovadiel. A hoci 
väčšinou vám hra nedovolí priamo 
vozidlo riadiť, ale obsadí vás do pozí- 
cie strelca, aj výnimky sa tu nájdu. UŽi- 
jete si pocit pilota mecha, ktorý si bez 
problémov poradí aj s takou 
prekážkou ako sú tanky, pričom 
obyčajných pešiakov masakrujete vo 
veľkom. Oveľa lepšou kvázi zbraňou 
je však novinka v podobe jetpacku. 
Najskôr ho síce budete nenávidieť, 
lebo ho budú používať vojaci Hel- 
ghastu, ale potom ho dostanete k dis- 
pozícii vy a karta sa razom obráti. 
Celkovo je jetpack príjemným rozp- 
týlením, no mňa nejak výrazne 
neoslovil, keďže som mal problém 

naraz lietať, ovládať a ešte aj strieľať 
a triafať. Našťasie streliva je dostatok 
a hlavne v druhej polke hry už nájdete 
bedne s nábojmi prakticky na každej 
obrazovke. Opäť máme možnosť 
využívať aj stacionárnych zbraní, ktoré 
je možné aj vybrať zo stojana a 
pokropiť nimi uhly, kam inak zbraň 
neobrátite. Najväčšou "peckou" sú 
však určite meelee útoky, teda boj 
zblízka. Viem, že ak si túto recenziu 
bude čitať nejaký novinársky moral- 
ista, bude nás hráčov považovať za 
zvrátené úchylné bytosti s primárnymi 
funkciami fungujúcimi na báze základ- 
ných pudov, ale ja som sa vždy z 
každého takéhoto útoku tešil. Sú totiž 
spravené mimoriadne dobre a aj mi- 
moriadne brutálne. Podrezanie súper- 
ovho krku, zatlačenie očí, alebo 
bodnutie do protivníkovej krčnej tepny 
sú len malé ukážky čo všetko 
dokážete vlasnými rukami, prípadne 
nožom. Rovnako ostalo z minulého 
dielu používanie pohybov dualshocku 
na otáčanie ventilov potrubia, alebo 

pokladanie výbušnín. Čo osobne na- 
jviac potešilo mňa, bolo to, že autori 
pochopili, že dnes už je zaužívané 
určité rozmiestnenie funkcií tlačítok na 
gamepade a prispôsobili sa tomu. 
Síce ostalo zachované aj pôvodné 
ovládanie z minulých dielov KZ, ale je 
tu možnosť prepnúť alternatívne ovlá- 
danie, ktoré už vychádza z všeobec- 
ných štandardov, teda stlačenie pravej 
páčky je meelee, ľavý trigger je pohľad 
cez mieridlá atď. 


Nuda nehrozí ani vďaka tomu, že sa 
autori snažili, aby sa vám niečo len tak 
neprejedlo. Samozrejme nie je možné, 
aby sa sem tam pocit nižšej koncen- 
trácie, prípadne aj malého sklamania 
nedostavil, ale bude trvať len min- 
imálny čas, to vám zaručujem. 
Guerilla Games sa posnažili, aby sa 
neopakovali prostredia, v ktorých sa 
pohybujete a o ktorých som už písal, 
no predovšetkým sa snažili, aby sa 
striedal gameplay. Spočiatku vás teda 
čaká doslova pouličný boj o každý 


meter, o každú budovu, následne 
využijete v boji mechov, potom sa hra 
úplne zmení a vy si zahráte aj stealth 
misiu, v ktorej sa vám neraz stane, že 
sa budete učupení v tráve tváriť ze- 
leno, aby si vás meter od vás stojaci 
Helgan nevšimol. Potom si zalietate 
na jetpackoch a napokon si užijete aj 
boj v interiéroch. Čo sa tohto týka niet 
autorom moc čo vytknúť. Výraznú in- 
špiráciu v iných hrách tu nezaprú. 
Hneď úvod hry a pouličné boje mi 
okamžite evokovali pôvodné (a vtedy 
ešte skutočne výborné) Call of Duty a 
Call of Duty 2, respektíve misie z 
Berlína a zo Stalingradu. Následná 
helghanská — džungľa pripomenie 
všetkým prechod krajinou z Halo 3 
atď. Ale nemám to autorom za zlé, 
naopak, zabalili to do svojho kabáta a 
funguje to skvele. 


Ale sú aj veci, ktoré im za zlé mám a 
aj preto je možno hodnotenie také aké 
jeikeď doteraz som bol nadšený. Pre- 
dovšetkým je to preto, lebo je Killzone 


len obyčajná lineárna strieľačka, síce 
so skvelou, ba priam úžasnou atmos- 
férou, ale inak je to len stokrát pre- 
varená kaša. Sklamaním pre mňa je 
hlavne to, že autori úplne rezignovali 
na akékoľvek vylepšenia, dopilovali 
síce chyby z druhého dielu, ale ak 
čakáte, že dostanete niečo naviac 
zabudnite. Všetko už tu bolo. Daňou 
za skvelú grafiku je ako som už 
spomenul hnusná voda a tiež 
doskakovanie predmetov, niekedy 
skutočne výrazne oneskorené, stalo 
sa mi, že som niekam vkročil a 
doskočenie pozadia trvalo zhruba 
sekundu až sekundu a pol, čo sa síce 
nemusí zdať veľa, ale v tom tempe, 
ktoré KZ3 ponúka je to dlhý čas. Rov- 
nako tak nepoteší nepríjemné trhanie 
pri prechodoch do nových lokácií, je to 
daň za to, že sa hra neinštaluje, ale 
hrá sa priamo z bluray disku. Plytký 
dej, ktorý skutočne v KZ3 nemôže hrať 
hlavnú úlohu už za zápor snáď ani po- 
važovať nemožno, ale to, že charak- 
tery postáv sú ploché ako hrudník 
Keiry Knightley je smutné. Aspoň 
hlavný hrdina mohol mať aspoň trocha 
charizmy. Tu ale musím povedať aj to, 
že ma prekvapilo, že aj niektorí vojaci 
Helghastu prejavia emócie, nebýva 
totiž zvykom, aby nimi boli obdarení aj 
pešiaci nevýznamní pre dej. Tu sa 
párkrát stane, že dvojica nepriateľov 
zareaguje tak akoby reagovali priatelia 
a spolubojovníci. Spomeniem naprík- 
lad scénu, kedy zámerne provokujete 
vojakov Helghastu, aby po vás skočili. 
Stane sa to, že jeden z nich sa na vás 
vrhne, no druhý ho zachytí a priateľsky 
mu dohovára, aby neblbol, že z toho 
budú mať problémy. Je to síce iba de- 
tail v mori, ale mňa proste vždy poteší 
keď aj jednostranne a plocho 
vykreslený "bad, bad" protivník prejaví 
emócie. Sem tam tiež zahapruje 
logika, ale nie nejako výrazne a vďaka 


celkovému spádu hry si to niekedy ani 
nevšimnete. Chýb teda možno nie je 
veľa ale tá rezignácia na agresívnejšie 
zmeny v hre od Guerilly ma mrzí. 


Sklamaný však rozhodne z hry nie 
som, naopak, som spokojný s tým, že 
singleplayer dopadol tak ako dopadol, 
hoci koridor je úzky a improvizácia 
nulová, atmosféra boja a pach smrti mi 
dokonale vynahradil nejakú väčšiu 
voľnosť. Navyše po dohraní single- 
plaveru na vás čaká multiplayer, ktorý 
z logických príčin zatiaľ spustený nie 
je, ale ako už z dojmov z bety vy- 
plynulo, bol som z neho nadšený. 


NEMU 
KILLZONE 3 


psa 


Určite sa k nemu vrátime v samostat- 
nej recenzii, hneď ako sa spustia 
servery a prežijem v ňom pár večerov. 
Rovnako tak k tejto recenzii pribudne 
aj pár odstavcov o strieľaní za pomoci 
Move ovládača, najskôr však musí do- 
raziť umelohmotná replika samopalu. 


Celkovo teda, čo sa singleplayeru 
týka, dostaneme od KZ3 8-10 hodín 
remeselne dokonalej lineárnej FPS, 
ktorá síce možno v závere roka doplatí 
na to, že prišla už takto skoro, ale 
bezpochyby bude kandidátom na hru 
roka vo svojom žánri. 


Výrobca: Guerilla Games Distribútor: SCEE 


Multiplayer: áno Lokalizácia: nie 
- lineárny koridor a nič 
boj viac 


- audiovizuálna stránka hry - grafické mušky 
- AI - plytký príbeh 


+ - úžasná atmosféra 
oja 


WWW.GAMESWEB.SK 33 


RECENZIA 


U. 


| XBOX 360 


BOHSMABUANeTKTTOV 


Test Drive Unlimited 2 


Nebudem vám klamať — som skúšobným jazdcom srd- 
com i dušou, ale do tajov motor športu sa rozumiem 
ako hus do piva. Moje dlane už stihli "“omakať“ hádam 
každý viac či menej známy rýchlo-povoz, avšak to čo 
z neho robí tak fascinujúco divoké mechanické zviera, 
pre mňa ostáva aj naďalej záhadou. Posledný projekt, 
menovite Gran Turismo 5, ma ale donútil zamyslieť sa. 
Aký má zmysel testovať virtuálny realizmus, keď aj tak 
je pôžitok z jazdy iba sprostredkovaný a nemá so sku- 
točným cítením rýchlosti a jej prejavov nič spoločné? 
Nie je lepšie sa v prostredí jednotiek a núl radšej baviť, 
a realizmus ponechať svetu (ehm) reálnemu? 
Nechcem teraz vyvolávať nejaké rozhorčené reakcie 
medzi zástancami real-simu, avšak pravdou je, že ten 
pravý, nefalšovaný adrenalín z jazdy je jednoducho 
nemožné replikovať prostredníctvom nejakej hry. 
Kľudne si do tej hry implementujte variabilne periférie, 
3D, 7.1 PCM... ale pocitu zo skutočnej jazdy sa nepri- 
blížite ani na 100km. 


Z toho dôvodu preto považujem aktuálny prírastok do 
rodiny arkádových racingov, Test Drive Unlimited 2, za 
dokonale férový biznis. Autori sa jednoducho vzdali stoj čo 
stoj kopírovať realitu a namiesto toho venovali svoj draho- 
cenný čas tvorením vskutku jedinečného formátu, ktorý 
môžem s kľudom Angličana nazvať ako World of Warcraft 
na kolesách. Áno, uznávam, je to trošku pritiahnuté za 
vlasy, ale počkajte pár riadkov a pochopíte, že spomínanú 
zdanlivo nekoherentnú fúziu žánrov som nepoužil len tak 
pre nič za nič. 


A začnem hneď tým, čo mi v rámci mojej viac ako 20 hodi- 
novej hernej tour zhltlo najviac času - slobodou. Slobodou, 
v hre reprezentovanou možnosťou jazdiť si kde sa mi 
zachce, kedy sa mi zachce, na čom sa mi zachce. Žiadne 
zátarasy či neviditeľné bariéry, žiadne blokády po 
prekročení ktorých pôjde po mne celý policajný zbor 
daného ostrova, žiadne skripty, aktivovaním ktorých mi 
ctený pán game dizajnér veľkodušne povolí vstup do 
nových častí ostrova. Nie. Žiadne obmedzenia. Iba stovky 
a stovky autostrád, mestských, prímestských, poľných či 
horských ciest, pokrývajúcich povrch dvoch ozrutných os- 
trovov — lbizy a Hawaia. Jediné, čo odo mňa hra 
vyžadovala, bolo mať v rukách volant niektorého z cca 100 

dostupných vozov (nechýbajú značky ako Aston Martin, 
Bugatti, RUF (Porsche), Mercedes, Chevrolet atď. atď.), 
dupnúť na plyn a spraviť si virtuálny road trip snov, taký, 
aký mi ešte žiadna iná hra neposkytla. Jasné, mali sme tu 
GTAIV s mestskou infraštruktúrou, mali sme tu Just Cause 
2 s obdobne rozľahlým ostrovom, mali sme tu iných zás- 
tupcov žánra racingoviek, ktoré poskytovali istú mieru slo- 
body — ale až TDU2 kombinuje voľnosť jazdy s ostatnými 
hernými prvkami tak majstrovsky, že už len samotná free 
ride naprieč pestrou a patrične variabilnou krajinou je 
hodná vašej eminentnej pozornosti. 


Čím si ma teda to zdanlivo obyčajné a bezcieľne jazdenie 
sem a tam získalo? Tak predovšetkým vierohodným a prí- 
jemne civilným spracovaním oboch ostrovov, ktoré v 
hráčovi vyvolávajú celú zmes melancholických nálad a 
pocitov, teda tých najlepších ingrediencií pre udržanie jeho 
pozornosti po čo možno najdlhšiu dobu. A verte neverte, 
ono to naozaj funguje! Jednoducho si sadnete za volant 
Ferrari a o hodinu nato, po spoznávacej jazde naprieč 
celým ostrovom si uvedorníte, že to je presne to, čo vám v 
racingoch chýbalo a že toho chcete ešte viac. A tak strávite 
pohodovým objavovaním a následným zdolávaním miest- 
nych ciest a cestičiek ďalšie a ďalšie hodiny, v hre za ten 
čas prebehne niekoľko krát vizuálne atraktívna zmena dňa 
a noci, ostrov stihne zasiahnuť monzúnový lejak... a vy 
stále nebudete mať dosť. Ak mi niekto povie, že toto nie je 
znakom kvalitnej “receptúry čí indikátorom výbornej 
hrateľnosti, tak ho na tomto mieste bez milosti prefackám. 


Samozrejme, to mnou spomenuté ferrko nedostanete len 
tak do daru — budete si musieť na neho poctivo zarobiť. A 
tu sa dostávame k ďalšej podobnosti s klasickým 
MMORPG — kompetitívna (i kooperatívna) herná náplň 
TDUZ2 totižto silne pripomína systém guestov a manaž- 
mentu postavy, či už ide o výber herného avatara, pestrú 
paletu guestov vo forme závodov a jazdeckých výziev, či 
dobre premyslený ekonomický model s možnosťou in- 
vestovania do viacerých hnuteľných i nehnuteľných ko- 
modít. Keďže po formálnej i obsahovej stránke je náplň 
závodov viac menej štandardného charakteru (tzn. závody 
z bodu Ado bodu B, klasické okruhy, časovky, eliminátor a 
pod.), je zbytočné sa nimi nejak obšírnejšie zaoberať. Za 
zmienku stojí azda len fakt, že jednotlivé Šampionáty si 


vyžadujú osobitnú licenciu podľa triedy 
vozidla, takže ešte pred tým než si 
rozdáte sily s ďalšími súpermi, budete 
nútení svoje šoférske umenie pred- 
viesť v niektorej z miestnych autoškôl. 
A môžete mi veriť, že predovšetkým 
posledné dve oprávnenia vám dajú 
zabrať nepomerne viac, než šampi- 
onáty, ktoré ich nasledujú. Novinkou 
oproti TDU jednotke sú potom závody 
off-roadové, ktoré síce netvoria ani len 
tretinu vášho kariérneho postupu, ale 
veľmi elegantne osviežujú a spestrujú 
už tak variabilnú hernú náplň. A ruku 
na srdce — kto by si nevychutnal jazdu 
po prekrásnych lúkach a prériách za- 
halených do hrejivých farieb na obzore 
zapadajúceho slnka? Azda len bezo- 
itná kreatúra. 


Apropo, kariéra. Tá je v prípade TDU 
dvojky hodnotená prostredníctvom 
globálneho ratingu (niečo ako forma 
vašej slávy a popularity), skladajúceho 
sa zo 4 ďalších pod-kategórií — 
výsledky závodov, prieskum herného 
sveta, zberateľstvo a nakoniec, so- 
ciálne vyžitie (voľne preložené). Každá 
z uvedených sekcií pritom ponúka 
možnosť vyšvihnúť ju až na úroveň 
15, pričom v pravidelných intervaloch 
ste za dosiahnutie ďalšej méty 
odmeňovaní, a to buď novými produk- 
tami v miestnych obchodoch, alebo 
možnosťou viac úrovňového tunningu 
vášho vozu. Náplň jednotlivých 
kategárií je vskutku pestrá a rozhodne 
nedáva priestor stereotypu či nude. 
Okrem klasického zápolenia s pro- 
tivníkmi sa tak budete minimálne v 
rovnakej miere zaoberať aj aktivitami 
ako hľadanie foto-spotov, 
nachádzanie skrytých vrakov (ktorých 
skompletizovaním získate bonusový 
voz), či plnením vedľajších úloh, 
medzi ktorými vynikajú predovšetkým 
vtipné varianty ako opatrný odvoz 


pe 


o 


VÝ 


osoby ktorá je pod parou (pomalá a 
bezpečná jazda — čistá prístrojovka, 
divoká a nebezpečná jazda — omiet- 
nutá prístrojovka) či Špehovanie a pre- 
nasledovanie prísediaceho nevernej 
priateľky. V rámci kategórie zber- 
ateľstva neprekvapí možnosť kúpy 
nielen rozmanitých sídiel a 
nehnuteľností (s garážami — auta 
predsa nenecháte parkovať na ulici, 
aby vám ich obil nejaký obi-van), tak 
aj všakovakých handier a módnych 
doplnkov, to aby vaša postava nevyz- 
erala v tom Ferrari ako ten najposled- 
nejší vandrák. Perličkou v tejto 
kategórií je potom isto iste možnosť 
návštevy plastickej chirurgie, kde si 
budete môcť za nemalý finančný 
obnos dať kompletne zrekonštruovať 
ten váš pošahaný ksicht, ktorý ste si 
museli v úvode hry približne zo šestice 
dostupných zvoliť. Na nešťastie, lipo- 
sukciu ani zväčšovanie objemu hrud- 
ného koša miestni chirurgovia nerobia 
a preto zamrzí fakt, že autori do hry 
nepridali aj chirurgov nelicencov- 
aných, ktorí by sa s vašou neforemnou 
postavou veľmi radi pohrali. 


Poslednú a zrejme aj tú najinovatívne- 
jšiu kategóriu som si nechal na koniec 
— sociálnu. Klasická koncepcia multi- 
plaveru u racingoviek ma formu lobby 
miestnosti, z ktorej si hráči vyberú ten 
ktorý závod a jedným klikom sa ho 
zúčastnia. Samozrejme, na uvedenom 
systéme nie je nič zlé, ale vo svojej 
podstate ma jeden fatálny nedostatok 
— nepodporuje vzájomnú interakciu 
medzi hráčmi. Je to skrátka len iná 
forma závodenia a súťaženia, kde 
namiesto AI protivníkov jazdíte s pro- 
tivníkmi NON Al. Hra viacerých hráčov 
ako nám ju prezentuje TDUZ2, ale 
dokazuje, že prevzatím sociálnej 
funkcionality zo žánru onlinoviek, sa 
zážitok z hrania v kruhu kamarátov 


stáva neskonale intenzívnejším a 
atraktívnejším, než izolované eventy, 
aké vidíme u ostatných závodných tit- 
ulov. A hneď vám uvediem jeden prík- 
lad za všetky — nákup vozidla je v 
TDU2 realizovaný nadmieru viero- 
hodne: priamo osobne navštívite niek- 
torý z autosalónov a z 1st person 
pohľadu sa prechádzate pomedzi vys- 
tavenými vozmi, interagujete s nimi, 
porovnávate si ich staty... skrátka, 
správate sa ako keby ste kupovali 
reálny autiak. Teraz si predstavte, že 
do tohto salónu vstúpite v spoločnosti 
kamarátov, spoločne si obzeráte tá- 
toše, vzájomne si vymieňate názory a 
skrátka, zažívate akúsi malú 
spoločenskú udalosť. Možno to znie 
ako triviálna záležitosť, ale čudovali by 
ste sa, aký nedozerný vplyv na atmos- 
féru ma tento drobný sociálny "exper- 
imenť. V podobnom duchu je ale 
spracovaná kompletne celá herná 
náplň, vrátane klubov predstavujúcich 
akýsi hub (analógia PS Home), v 
ktorom si s priateľmi pokojne naplánu- 
jete spoločné akcie, ktoré v zápäti 
ihneď zrealizujete. Samozrejme, mul- 
tiplayer samotný ponúka široké spek- 
trum závodov či co-op eventov, takže 
na svoje si príde skutočne každý. 


Je nespochybniteľným faktom, že po 
stránke herného obsahu je TDUZ na- 
treskaná ako žiadna iná arkádová 
racingovka. Ako ste si už ale stihli 
všimnúť, realizácia tohto obsahu v 
mnohých bodov fatálne pokrivkáva. 
Umelá inteligencia protivníkov je syn- 
onymom primitivizmu a väčšiu výzvu 
pre vás budú znamenať časovky, než 
klasické preteky. Jazdný model jed- 
notlivých áut je patrične rozmanitý a 
diverzifikovaný, ale jeho súhrnná kat- 
egorizácia je doslova nemožná — u 
niektorých značiek je správanie sa 
vozidla ešte ako tak vierohodné, u 

iných naopak, totálne pokazené. Veľký 
problém majú napríklad auta zo stajne 
WV, ktoré aj napriek lepšiemu 
celkovému výkonu nedokážu súťažiť s 
inými autami tej istej triedy, nech sú 
akokoľvek na papieri lepšie. Hra 
samozrejme neobsahuje ani prepraco- 
vaný model poškodenia (náznaky tam 
sú, ale Burnout od toho určite nečaka- 
jte) a kolízny systém je pri najlepšom 
povrchný. V podstate, počas hrania 
budete neustále narážať na nejaké tie 
nedorobky či nedotiahnuté nápady 
(napr. benzinky — hra ich má desiatky 
ale načo? ), ako keby autorom tesne 
pred koncom vývoja došli peniaze a 
tak sa rozhodli produkt zabaliť taký 
aký je, aj s rizikom, že tieto bugy budú 
musieť skôr či neskôr odstrániť. 


Týka sa to aj technickej stránky titulu. 
Očividný pop-upping objektov a textúr 
je nadmieru rušivý, rovnako ako celá 
tá priblblá príbehová omáčka v podaní 
low-poly postáv, ktorých gestikulácia a 
mimika nachádza konkurenciu možno 

tak u 10 rokov starých hier, ale 
rozhodne nie v súčasnosti. V rovnako 
diskutabilnej kvalite sa TDU2 prezen- 
tuje aj v rovine audio a tá dvojica 
ponúkaných rádio staníc na viac ako 
20 hodinovú hernú dobu je doslova na 
smiech. A na plač, ak si tú zmes 
repetitívnych trackov rýchlo neza- 
meníte za custom soundtrack, ktorý si 
namixujete presne podľa vašich pred- 
stáv. V súvislosti s audio-vizuálom ale 
musím pochváliť dve veci — modely 
áut vrátane ich interiérov sú im- 
pozantné, rovnako ako aj zmeny den- 
nej doby a počasia. 


Čo dodať záverom? Test Drive Unlim- 
ited 2 je jednoducho čistokrvnou 
zábavou. Chytľavá hrateľnosť dokáže 


M. 


 — 


pohltiť bez toho, aby ste si to všimli a 
možno aj práve vďaka vyváženému 
hernému obsahu hre nejakú tu chybku 
či neposlušný bug pokojne odpustíte. 
Mnohé z nedostatkov ale budete prek- 
línať a možno aj práve preto sa tento 
inak skvostný produkt nezaradí medzi 
klasiku tak, ako by si zaslúžil. Ostáva 
len preto dúfať, že s nastávajúcimi 
mesiacmi autori tie najfatálnejšie 


chyby odstránia a my si tak budeme 
môcť titul užiť presne v takej forme, v 
akej tvorcovia zamýšľali. Moje do- 
poručenie ale cez to všetko máte a 
pokiaľ radíte zábavu až na prvé 
miesto, nebudete novým Test Drivom 
sklamaní. 


- sloboda, Ibiza a Hawai 
- km a km ciest 

- pestrá herná náplň 

- modely áut 

- kariérny systém 


Výrobca: Eden Games Distribútor: ATARI 
Multiplayer: áno Lokalizácia: nie 


lémy s online zložkou 
- zvláštne jazdné modely 


- bugy na každom km | 
- v súčastnosti prob- 


SHOT 


RECENZIA 


N.O.V.A. 2 - Near Orbit 


Had, klasická gamesa starých Nokií, bola kedysi jed- 
iným zástupcom tzv. mobilného hrania. Neexistovali 
farebné displeje, o dotykových obrazovkách sa snívalo 
akurát tak vizionárom a trh s mobilnými hrami bol tak 
povediac neexistujúci. Dnes, v dobe appstorov, an- 
droid marketov a ďalších centralizovaných databáz ob- 
sahujúcich tisícky a tisícky viac či menej kvalitných 
hier, je situácia nepomerne lepšia. A netýka sa to len 
mobilného hrania, v súčasnosti sa vzťahujúceho pre- 
dovšetkým na smartphony — s uvedením Appláckeho 
tabletu iPad na trh sa do éteru začali šíriť tituly, ktoré 
svojou kvalitou mnoho krát prekonávajú ich kolegov z 
ríše handheldov. NOVA 2, pokračovanie úspešnej sci- 
fi FPS akcie ktorá na zariadeniach iPhone zaznamenala 
obrovský úspech, je presne tým míľnikom, ktorý po- 
maly ale isto stiera rozdiel medzi mobilným a handhel- 
dovým hraním. Prečo? To sa dozviete na 
nasledujúcich riadkoch. 


Gameloft, spoločnosť výlučne sa zaoberajúca vývojom hier 
na mobilné a multimediálne platformy, totižto v prípade HD 
verzie NOVY 2 určenej prednostne pre majestátny displej 
iPadu, prináša presne tú úroveň perfekcionalizmu a 
špičkovej kvality, na akú sme u “dospelých“ titulov zvyknutí. 
Odhliadnuc od očividnej inšpirácie v sérii Halo je herný svet 
tejto FPS hitovky priam ukážkovým príkladom vizuálnych 
hodov, ktoré nemajú na tabletoch obdobu. Textúry majú 
vysoké rozlíšenie, modely zbraní, objektov a protivníkov 
netrpia syndrómom chudo-polygónovosti, o vynikajúcu at- 
mosféru sa stará nespočetné množstvo všakovakých 
grafických efektov... a vy sa skrátka pri hraní cítite, akoby 
ste nemali pred očami “len“ obyčajnú mobilnú záležitosť, 
ale titul, ktorý by sa v pohode vynímal aj na vašej 127/cm 
plazme. Áno dámy a páni, audio-vizuál N.O.V.A 2 HD je 
jednoducho úchvatný a ak už pre nič iné, tak minimálne 
kvôli prekrásnym lokáciam a scenériám sa tento titul 
rozhodne oplatí zahrať. 


Aby ste ale nenadobudli mylného dojmu 
-N.O.V.A 2 je po stránke herného obsahu 
a hrateľnosti rovnako veľkolepou záleži- 
tosťou ako po stránke technickej a už len 
singleplaverové ťaženie naprieč desi- 
atkou misií vám zaberie solídnych 5-6 

Vanguard Alliance 


hodín. O príbehu tu nemá zmysel hovoriť (nejaká civilná 
vojna, ochrana mimozemskej rasy, Cortana wannabe, Mas- 
ter Chief wannabe... bla bla), čo však stojí za zmienku, je 
samotná náplň jednotlivých misií. 


Ako som už spomínal, titul je variabilný kde sa len dá a 
preto sa okrem klasickej porcie FPS akcie dočkáte aj 
šoférskych vložiek, či už za volantom motorky alebo za ko- 
rmidlom obrneného robota. V súvislosti s obsahom single- 
playeru musím ale vytknúť lacné opakovanie tých istých 
úloh a scénok, hlavného to negatíva pôvodného Halo titulu. 
Inými slovami, v hre sa stretnete s jednou a tou situáciou 
hneď niekoľko krát a verte mi, že pri treťom resp. štvrtom 
raze vám už dajme tomu tá obrana nejakého spotu či kose- 
nie protivníkov spoza hlavne stacionárneho rotačáku 
nepríde ani pri najmenšom tak zábavná, ako keď ste ob- 
dobnú úlohu plnili po prvý krát. 


Našťastie, tieto občasné slabé pasáže vynahradzuje pestrá 
paleta zbraní a protivníkov (od pseudo-psov cez nev- 
iditeľných kvázi predátorov, až po mechov či inú robotickú 
háveď), ktorí sú prekvapivo chytrí a dokážu veľmi efektívne 
manévrovať na bojisku. V prípade klasických “plnohodnot- 
ných“ titulov tento fakt neprekvapí, avšak na poli mobilných 
hier je to vskutku vec nevídaná. Ovládanie je vďaka 
akcelerometru naozaj príjemné a nebyť veľkého počtu ikon 
na ľavej strane rozhrania, bol by zážitok z hry ešte o čosi 
intenzívnejší. A aby toho nebolo málo, N.O.V.A 2 prichádza 
aj s patrične obsiahlym multiplayerom, podporujúcim hru 
až 10 hráčov a ponúkajúcim všetky štandardné módy a 
funkcie, na ktoré sme u dospelých multiplayerov zvyknutí. 
Skrátka, špičková hard-core FPSka, ktorú by si žiaden ma- 
jiteľ platformy iPad (ale taktiež aj novších modelov 
iPhonu/iPod Touch) nemal nechať ujsť. 


iPad, iPhone 

Výrobca: Gameloft Distribútor: Gameloft 

Multiplayer: áno Lokalizácia: nie 

2 - úžasné technické spra- m občasné hluché mi- 
covanie esta v kampani 

- pohodové ovládanie, AI pro- Z príbeh am 

tivníkov - zbytočne veľa ikon na 

- multiplayer HUD 


- variabilná a dlhá herná náplň 


N 


Boris "Bľadeé"aKirov, 
—— 


Boris "Blade“"Kirov. . 


Bulletstorm je neskonale vulgárna 
a sprostá zábava. Samozrejme, v 
tom dobrom slova zmysle! Puritáni, 
svätuškári, vyznávači vesmírnych 
ľudí — toto nie je titul, ktorý by vás 
urobil šťastnými či nebodaj vám 
vykúziil úsmev na tvári. Nie, Bulle- 
strom je akcia ktorá má tak 
obrovské gule, že svojou 
veľkosťou mnohým z vás zatemnia 
zrak iakúkoľvek súdnosť. Dokonca 
aj Marcus Fenix by si v slovnej pre- 
strelke s hlavnými hrdinami Bullet- 
stormu možno nechtiac poplakal 
ako šikanovaný chlapec... 


a 


pi 

JI 

#Buliststorim“ 


borne, len aby v závere vypálili hráčovi 
aj ten zbytok inteligencie, ktorý mu 
počas hrania ostal ako tak vo funkčnej 
forme. Je čas na niečo osviežujúce, je 
čas sa baviť bez akýchkoľvek pred- 
sudkov, je čas Bulletstormu! 


Príjemný let! Chce sa mi zakričať po 
tom, ako som práve priateľsky odkopol 
dvojicu grázlov do neďalekej priepasti. 
Adrenalín mi prúdi žilami a ja chcem 
viac. Vynikajúca a maximálne pohlcu- 
júca atmosféra ma núti v ruke držať 
gamepad aj keď mi kontrolka únavy 
signalizuje blížiacu sa hibernácu. Holt, 


Nemá zmysel vám mazať med okolo 
úst — tento titul je synonymom tzv. 
chlapskej zábavy. Zábavy u ktorej sa 


munícia — míňa rýchlejšie — než 
sľubotechna našich politikov, zábavy, 
kde nie je núdza o chlapácke gestá či 
krvavú kúpeľ, cez ktorú je niekedy 
problém aj vidieť pred seba. Dosť bolo 
tých rádoby realistických akcií, ktoré 
sú rovnako duchaplné ako ranné 
vykonanie potreby. Už stačilo derivá- 
tov tváriacich sa bohvieako sveto- 


Bulletstorm je čistokrvná zábava, ktorá 
nepotrebuje žiadne strnulé ksichty de- 
veloperov kvákajúce v dev videách či 
uisťovanie zo strany vtieravej reklamy 
(aj keď aj tie boli). Stačí pár minúť v 
koži Graysona Hunta a viete, že ob- 
dobne sviežu hrateľnosť ste za 
posledných pár rokov nemali možnosť 
ochutnať. A pritom sa pod povrchom 
zdanlivo primitívnej zábavy ukrýva 
náznak duše, ktorý vo forme síce min- 
imalistickej, ale kompaktnej story 


rozpráva osud podvedeného žold- 
niera, ktorý pod ťarchou svedomia 
koná maximálne impulzívne a v 
okamihu finálneho zúčtovania privedie 
väčšinu svojho Dead Echo tímu k po- 
tupnej smrti. Kamikaze útok na vládny 
krížnik sa totižto logicky vymkne z pod 
kontroly a po tvrdom pristáti sa hrdina 
ocitá na neznámej planéte. Nie je ale 
sám — Ishi, kyberneticky upravený 
spolubojovník so syndrómom rozdvo- 
jenej osobnosti zázrakom prežíva tiež 
a tak sa toto duo vydáva na strastiplnú 
púť, s cieľom dostať sa z podivnej 
planéty a v prípade možností a okol- 
ností dolapiť aj generála Sarrana, 
ktorý ich celé tie roky vodil za nos a 
ktorý stroskotal na tom istom ves- 
mírnom šutre, ako oni. Divoká road 
trip teda môže veselo začať! 


Samozrejme, 6-8 hodinová single- 
plaverová kampaň by bez akejkoľvek 
interakcie medzi hlavnými pred- 
staviteľmi veľmi rýchlo prerástla do 
neznesiteľnej ponorky a preto sa 
pripravte na vskutku vybrúsené di- 
alógy, ktoré sa neskôr presunú aj na 
ďalšie postavy, časom sa pridávajúce 
k vášmu guestu. A verte mi — ak ste si 
mysleli Že vaša slovná zásoba an- 
glických vulgarizmov už nemôže byť 
väčšia, sprosté prívlastky a ich pa- 
trične šťavnaté kombinácie Bullet- 
stormu vás presvedčia o opaku. Je 
jasné, Že hra sa práve v rovine ostrých 
dialógov neraz pohybuje na hranici 
medzi vtipným a trápnym, ale z vlast- 
nej skúsenosti vám môžem potvrdiť, 
že po väčšinu času sa budete pri 
každej variácii slovíčka dick aspoň či- 
astočne uškfňať. Konieckoncov, hra 
samotná sa ani náhodou neberie 
vážne a je doslova prepchatá všako- 
vakými odkazmi a náznakmi (RROD v 

úvode hry, paródia na Enslaved atď.), 
ktoré jasne svedčia o tom že celý ten 
príbehový humbug vrátane postáv a 
dialógov nemal za úlohu hrať na 
vážnu nôtu, ale prednostne baviť. 
Netrápiť hráča zložitými dejovými 
zvrat(ka)mi či duchaplnými rozbormi 
nesmrteľnosti chrústa... iba mu 
poskytnúť prvotriednu a ničím nede- 
formovanú zábavu. 


Tomu zodpovedá aj dizajn a náplň jed- 
notlivých lokácií, ktorý sa dá v naj- 
jednoduchšej podstate prirovnať 
zbesilej horskej dráhe. Alebo adrena- 
línovému akčnérmu filmu. Vyberte si. 
Obe ale vystihujú spád single- 
playverovej kampane doslova a do 
bodky. Od úvodných krokov po ver- 
tikálnej stene akéhosi mrakodrapu, 
cez zbesilý útek pred kolosálnym 
“kolesom“ rútiacim sa na vás až po 
tajuplné odhaľovanie skrytého mega- 
vezenia v základoch miestnej 
metropoly... za každým budete pociťo- 
vať nesmiernu dynamiku titulu vyplý- 
vajúcu zo skutočnosti, že autori sa pri 
tvorení tejto hry dokonale vyblbi a ob- 
dobnú zábavu akú oni mali počas de- 
velopmentu, chceli poskytnúť aj 
hráčom samotným. Podarilo sa, čoho 
výsledkom je prakticky konštantný prí- 
sun veľkolepých, ba až absurdne 
bombastických scén, takých, ktoré si 
pre ich číru epickosť zopakujete mile 
radi aj niekoľko krát. Osobne vo mne 
obzvlášť zarezonoval level odohráva- 
júci sa na priehrade, ktorú -ako inak — 
poškodíte do neopraviteľného stavu a 
to čo nasleduje potom, je vizuálne tak 
dychberúcou a uchvacujúcou katas- 
trofou, na ktorú sa nejaký spider tank 
z KZ3 či invázia Reachu naozaj 
nechytajú. Vtip totižto spočíva v inten- 
zite zážitku a ten dokázali autori Bul- 
letstormu sprostredkovať v tak 
čistokrvnej a inštinktívnej forme, že 

som bol ich biznisu prakticky ihneď za- 
predaný. 


A to som ani len nenačal to, čo tento 
skvostný počin tak výrazne odlišuje od 
ostatných FPS — tzv. Skill shoty, teda 
akýsi motivačný program pre vás, aby 
ste zabíjali čo možno najbrutálnejšie a 
najefektívnejšie. V princípe je to 
jednoduchá matematika — zabijete 
protivníka strelou do hrude — 10 skill 
bodov, nakopnete ho do rozkroku a 
pak mu prevítate lebku guľkou — 50 
skill shotov, energetickým lasom ho 
pritiahnete k sebe, brokovnicou 
rozdelíte na dve časti a horné torzo 
pošlete do neďalekého kaktusu — 
sguish — 100 skill shotov. Triviálny 
nápad, avšak v rovine hrateľnosti 
priam návyková vychytávka. Ako som 
už na modelových príkladoch 
spomenul, k dosiahnutiu skill shotov 
vám postačí trojica nástrojov — 
kopanec (a jeho Vanguist style sliding 
verzia), laso a ktorákoľvek z dostup- 
ných zbraní. Čo s uvedenou trojkom- 
bináciu vykúziite, to už bude záležať 
čiste len na vašej vynaliezavosti a 
schopnosti plne využiť nebezpečen- 
stvá okolitého sveta (kaktus, elektrické 


káble, nízky strop, priepaste a pod.). 
Variabilitu neortodoxného zabíjania 
ešte väčšmi zvýrazňuje relatívne 
pestrá paleta zbraní a ich 
sekundárnych módov, ktoré si kupu- 
jete a upgradujete práve za nahro- 
madené — skill shoty. — Kvalitné 
vybalansovanie jednotlivých kvérov 
beriem za samozrejmosť, rovnako ako 
dlhočizný zoznam dostupných i skry- 
tých skill shotov, motivujúci k ešte 
bláznivejšiemu experimentovaniu v 
zabíjaní. A ako som už niekoľko krát 
podotkol, štýlová veľkoprodukcia 
mítvol všakovakého tvaru a kompozí- 
cie vás neprestane baviť ani po 
zdarnom dokončení singleplayerovej 
kampane a v podstate sa budete cítiť 
ako nejaký závislák, pretože toho 
slastného pocitu keď protivníkovi am- 
putujete obe nohy, aby ste ho s pripev- 
nenou výbušnou svetlicou následne 
odkopli do grupy jeho ešte živých kole- 
gov sa nenabažíte ani po tisícom rep- 
likovaní. 


V takom prípade istotne dáte zavďač 
módu echoes, ktorý vo forme separát- 
nych segmentov vyňatých z hlavnej 
kampane naplno otestuje vašu schop- 


nosť vyťažiť zo situácie absolútne 
maximum, inými slovami, pozabíjať 
skupiny protivníkov tým najefektívne- 
jším — spôsobom. Tieto časovo 
obmedzené úseky si preto vyžadujú 
dokonalú znalosť jednotlivých lokácií 
a zbraní, keďže výsledné hviezdičkové 
hodnotenie sa prenáša do online re- 
bríčka a predsa nechcete vyzerať ako 
nejaký nOOb, ktorý nevie nápadito 
usmrcovať. Je pravda, že echoes vám 
nevydržia na bohvie akú dobu, ale 
odomknutie jedenástich dostupných 
levelov a dosiahnutie 9 
hviezdičkového ratingu v každom z 
nich, vás zabaví minimálne rovnako, 
ako tomu bolo u samotnej kampani. 
Samozrejme, autori nezabudli ani na 
multiplayer, ktorý síce obsahuje len 
jeden mód v podobe Anarchy (variant 
módu Horde z Gearsov), ale s prihli- 
adnutím na celkový herný štýl titulu je 
postačujúcim až až. 


Po audio-vizuálnej stránke je Bullet- 
storm bezosporu rozkošným dielom. 
Unreal Engine najnovšej verzie čaruje 
na každom kroku, čoho výsledkom je 
prakticky konštantne otvorená tlama 
hráčova, ligajúca každú každučičkú 
scenériu či lokáciu, na ktorú spočinie 
svoj zrak. Navyše, jednotvárnosť 
známa z niektorých konkurenčných tit- 
ulov (KZ2) tu nedostáva žiaden 
priestor na realizáciu, pretože autori si 
s každým kúskom herného sveta poc- 
tivo vyhrali a vytvorili tak zrejme naja- 
traktívnejšie herné kulisy, aké kedy 
tento žáner bol schopný poskytnúť. 
Superlatívmi nešetrím ani na margo 
modelov postáv a protivníkov, ktorí 
nebyť priemernej AI, možno by stihli 
pobudnúť na scéne aj dlhšie než oblig- 
átnych pár sekúnd, deliacich ich od 
potupnej smrti. V rámci konceptu hry 
ale tento fakt nevadí, keďže titul svo- 
jim spádom a hrateľnosťou odkazuje 


skôr na Serious Samov a Painkillerov, 
než na FPSky typu Crysis a Stalker. 
No av neposlednom rade nesmiem 
vynechať ani špičkové audio, ktoré či 
už v podobe početných “hrubozrn- 
ných“ dialógov, alebo vo forme úžas- 
ného soundtracku (hudba hrajúca v 
menu si sama o sebe zaslúži leg- 
endárny status) umocňuje zážitok z 
hry do takej miery, že bez tejto zložky 
by titul stratil minimálne polovicu zo 
svojho čara. A to je už čo povedať! 


Bulletstorm sa skrátka vydaril. Nemá 

zmysel tu ťahať porovnania s 
konkurenciu keď aj tak je jasné, že 
tento titul je niekde úplne inde. Netvári 
sa byť vážnym, netvári sa hrať na city, 
nesnaží sa filozofovať nad psycholó- 
giou a pato-psychológiou mutantov — 
jeho jediným cieľom je baviť. Zabávať 
na štýl divokého toboganu, na konci 
ktorého ostane len rozradostený pocit 
z toho, aký intenzívny a dychberúci 
priebeh ona jazda mala. Ak hľadáte 
niečo podobné (a ako správni hráči, 
mali by ste), Bulletstorm vás určite 
nesklame! 


- variabilita a dizajn lev- 
elov 
- pestrá herná náplň, atmosféra a 
hrateľnosť 
- motivujúci systém skill shotov 
- vizuál a audio 


Výrobca: People Can Fly Distribútor: EA 
Multiplayer: áno Lokalizácia: nie 


- občasné doskakovanie 
textúr 


- hra mohla byť pred- 
salen o čosi dlhšia 

Killzone 3 Launch Party 
nn, Baniel "LordDan" Hujo, Branislav "chinaski" Hujo — 


Mrazivá a zároveň pekelná, aj taká bola Praha pred pár dňami, keď sa v nej konala Killzone 3 Launch Party, ako 
akciu nazvala spoločnosť Sony na počesť začiatku predaja hry. Killzone 3, ktorá je exkluzivitou pre PlayStation 
3, si určite zaslúži aj našu pozornosť, veď recenziu ste si mohli prečítať už dávnejšie na našom webe a Chinaski 
rozhodne nešetril superlatívmi. O tom, že hra zaujala v našej redakcii mnohých svedčila aj pomerne početná 
výprava, ktorá z Bratislavy spoločne vyrážala do Prahy, do kina Atlas, kde sa celá akcia odohrala. 


Aby sme to Upresnili, z redakcie 
GamesWebu sme šli pozrieť Helghan 
do Prahy, LordDan, jeho brat Chinaski 
a samozrejme nechýbal šéfredaktor 
DanKanFan. Našu mušketiersku tro- 
jicu dopíňali ešte exkolega JC a 
pôvodný zakladateľ webu 
gamesweb.sk, Win. 


Miesto konania akcie bolo poznať už 
zdiaľky — plagáty Killzone 3, nápis 
uzavretá spoločnosť na vstupných 
dverách kina, spolu s Helghast edíciou 
a čulým ruchom za presklenými 
dverami, dali všetkým jasnú správu o 
tom, že Helgan je tu. Po akreditácii, 
sme sa ponorili do útrob kina a 
pochopili, že tento večer bude priam 
pekelne horúci. Čo nám asi všetkým 
vyhovovalo, keďže v tej dobe bolo 
vonku veľmi sviežich -10%C. Na kaž- 
dom kroku boli konzoly, kde spočiatku 
premietali len videá z hry, ale všetkým 
bolo jasné, že o chvíľku už bude pri 
nich plno. Kým sa dostavili aj ostatní 
pozvaní hostia, korzovali sme po foyer 
a prehodili pár slov s kolegami z iných 
redakcií a aj s ľuďmi so Sony, ktorí nás 
pozvali. Všetko to malo vypuknúť o 
siedmej. 


O siedmej sa k mikrofónu, už priamo 
v kinosále, postavil Ivan Bradáč, zás- 
tupca Sony, ktorý celú akciu spískal a 
prítomným novinárom a obchodým 
partnerom odprezentoval ako na tom 
Sony je a čo všetko pre nás pripravuje. 
Pokles ceny konzoly PS3 sa výrazne 
prejavil aj na CZ a SK trhu, čo jasne 
dokumentovali grafy, kde bol nárast 
výrazne badateľný. Naopak troška 
poklesol predaj zariadenia PSP, keďže 
Sony si spoluprácou s jednou cestov- 
nou kanceláriou tak trocha nasýtila trh. 
Zaujímavosťou je, že stále neklesá ani 
predaj staručkej PS2, hoci treba prav- 
divo dodať, že jej predaj ani nerastie. 
Zástupcovia Sony sa pochválili aj 
predajmi ich pohybového ovládania 
PS Move, ktorého sa predáva dvakrát 
viac ako samotnej konzoly, ale vzápätí 
chlapsky priznali nezvládnutie distribú- 
cie (hoci to nie je chyba priamo CZ a 
SK pobočky Sony) a prisľubili rýchlu 

nápravu toho, že ovládanie Move sa 
nie vždy dá zohnať v obchodoch. 


Určite zaujímavejšia časť nasledovala 
hneď potom, keď nám boli pred- 
stavené niektoré z plánovaných 
herných projektov a samozrejme 
nechýbala zmienka o NGFP, aj keď bo- 
hužiaľ žiaden zo šiestich prototypov sa 
do Prahy zabezpečiť nepodarilo. Čo 
nás troška zarazilo bolo to, že nám 
boli prezentované všetky očakávané 
exkluzivity pre Sony až na jeden. 
Úplne chýbalo Resistance 3. Ne- 
tušíme, či na ňu Sony nechcela zby- 
točne — strhávať pozornosť na 
prezentácii inej FPS, alebo na ňu 
jednoducho zostavovatelia prezentá- 
cie zabudli, ale dúfame, že to nie je 
tak, že by sa za ňu Sony hanbili, prí- 
padne sa vdohľadnom čase dočkáme 
nemilej správy o jej odložení na ďalší 
rok. Ktovie, každopádne na tejto akcii 
bola R3 úplne odignorovaná. 


Po prednáške, už nás zástupcovia 
Sony a predovšetkým (mňam, mňam) 
krásne hostesky pozvali skúsiť si pri 
stojanoch samotnú hru. Samozrejme, 
keďže väčšina prítomných už v čase 
konania akcie mala hru z recen- 
zentských povinností dohranú, mohlo 
sa stať, že by ostali stojany prázdne. 
Lenže Sony myslela aj na toto a tak ku 
každému stojanu priložila vecičku 
zvanú bolo Playstation Move“s Sharp 
Shooter, teda akýsi plastový samopal, 
určený pre ovládanie FPS pomocou 


ovládača Move. Takže i keď väčšina 
už hru hrala, skúšal každý. My sme 
naviac mali so sebou kameru, takže 
nás uvidíte priamo vo víre akcie na 
videu. Aj keď teda začiatky s týmto 
ovládačom boli krušné a neraz museli 
situáciu zachraňovať hostesky, stojace 
pri každom PS3. Vznikali tak komické 
situácie, keď hardcore hráčom 
strhnutým vírom hry, no neovládajúcim 
spomenutý Sharp Shooter museli radiť 
krehké ženy, ktorými inak každý 
správny nerd a geek pohífda. Keby 
však bola možnosť si ovládanie 
presne nakalibrovať, bol by zážitok 
ešte o niečo lepší a mám pocit, že 
DanKanFan by v Atlase sedel pred 38D 
televíziou doteraz. Celkovo je hranie 
so Sharp Shooterom veľmi príjemné a 
umožňuje ďaleko presnejšie mierenie 
než klasický Dual Shock. Je to hlavne 
preto, že pri pohybe samopalom sa 
vám hneď nezačne hýbať obrazovka, 
ale pohybuje sa kurzor a keď sa ten 
dostane na okraj, vtedy sa pohne celý 
obraz. Treba si ale na rovinu povedať, 
že na dlhé, nočné hranie to rozhodne 
nie je, jedine, že by ste mali oceľový 
chrbát. 


Chinaski s Lorddanom si vyskúšali aj 
príjemnú rodinnú prechádzku  turi- 
stickým centrom Helghanu v co-ope, 
čo obaja výrazne kvitovali, no zároveň 
krútili hlavami nad tým, že nie je 
možné hrať v co-ope aj online, každý 
za svojou konzolou, keďže každý z 
bratov už býva inde. Obaja tak svorne 


dúfajú, že v rámci posilňovania rodin- 
nej atmosféry im Sony a Guerilla 
Games vyjdú oproti a najbližší patch 
im už podobné rodinné návštevy 
umožní. Každopádne co-op sme si 
vychutnali na pohodlnej pohovke s 
Dual Shockmi a pocit, keď hráte s 
niekým živým, na ktorého sa môžete 
skutočne spoľahnúť (a ktorý vám 
zozadu nestrelí do chrbta, však Chi- 
naski) je na nezaplatenie. Taktiež at- 
mosféra dvoch po sebe kričiacich 
našich redaktorov strhla mnohých 
okolo, môžeme len doporučiť. 


Čerešničkou na torte však boli dve 3D 
televízie, samozrejme tak isto vy- 
bavené konzolami PS3 so Sharp 
Shootermi. Zážitok bol dokonalý. 
Terčom posmechu sa pri nich stal 
práve Chinaski, ktorý si 30 nemôže 
vychutnať, keďže v čase jeho dávneho 
narodenia ešte Boh túto schopnosť 
nenadeľoval. Vyriešili sme to tak, že 
zatiaľ čo všetci pozerali na TV on poz- 


eral na hostesku. Zážitok z hrania je 
určite ďaleko lepší, ale ten kto už 
čokoľvek videl 3D, by zrejme ocenil aj 
väčšiu televíziu. Aspoň my sme mali 
neustále nutkanie sadnúť si čo na- 
jbližšie, aby sme mali v zornom poli 
len obrazovku a nič iné, rovnako, ako 
keď sedíte v kine, kde vám plátno 
zaberá celé zorné pole. Poviem vám, 
že raketa, ktorá vám letí priamo do 
tváre, vás tak nejako podvedome núti 
uhnúť. Kto z vás ešte nemal tú česť s 
3D, navštívte nás na blížiacom sa 
Game Expe, kde budú 3D televízie v 
našom GamesWeb.sk stánku k 
vyskúšaniu, samozrejme na nich 
pofičia Killzone 3 a Gran Tursimo 5. 


Celkovo treba uznať, že sa Sony pos- 
nažila a akcia prakticky nemala chy- 
bičku. Výrazne prekvapil svojou 
kvalitou (ako u koho) Sharp Shooter a 
dojmy z hrania KZ práve s touto per- 
ifériou vám určite čoskoro prinesieme. 

HARDVVARE 


Novinky za mesiac február 
Lukáš "Under" Kollár 


Týždeň pred týmto nebol extra šte- 
drý, ale na druhej strane sme 
priniesli širšie spektrum správ, ako 
po iné týždne. 


Prvou novinkou uplynulého týždňa boli 
dva produkty, presnejšie nové 8 GB 
pamäťové sady od známej spoločnosti 
A-Data, spadajúce pod Gaming Se- 
ries. Kity s označením Gaming Series 
V2.0 DDR dostali mená DDR3-1866 a 
DDR3-2133, z čoho je možné vyčítať 
ich frekvencie, a aj typ pamäte, teda 
DDRŠ3. Zaujmú vylepšeným 
chladením, disponujú časovaním 9- 
11-9-27 pri 1,65 V, av neposlednom 
rade aj doživotnou zárukou, ktorá is- 
totne poteší. Cena pomalšieho (1866 
Mhz) modelu bola stanovená na 
rovných 125 €. 


Nasledovala správa, podľa ktorej sa 
už vraj procesory Core i/-990x 
nachádzajú v Európe, konkrétne v 
Poľsku, no pre ostatné trhy nieje dos- 
tupnosť potvrdená. Pre hráčov, ktorí 
tento procesor nepoznajú treba ozre- 
jmiť, Že sa jedná o šesťjadrový model 
so 130W TDP, ktorý pracuje na 
frekvencii 3,46 GHz, ale pomocou 
technológie Turbo Boost sa dá zvýšiť 
až na 3,6 GHZz. Intel Core i7-990X 
používa 6x256 kB L2 a 12 MB vy- 
rovnávacej pamäte L3. Ak oň budete 
mať záujem, pripravte si minimálne 
900 €. 


hier. Patrí do kategórie Super Over- 
clock, takže je pretaktovaná, a to z 
pôvodných hodnôt 900/4200 MHz pre 
GPU/pamäť na frekvencie 950/4600 
MHz. Obsahuje 1 GB GDDRS5 pamäť, 
ktorá je prepojená cez 256bitové 
pamäťové rozhranie. Ďalej ponúka 
1120 Stream procesorov, dva DVI výs- 
tupy, jedno HDMI, a dva mini Display- 
Porty. Jej chladenie zabezpečí 
dvojslotový chladič WindForce 3X, 
ktorý obsahuje trojicu ventilátorov. 
Cena nieje oficiálne oznámená, ale 
mohla by byť k dispozícií za 210 €. 


Firma Asus sa spojila s Lamborghini 
preto, aby spoločnými silami vytvorili 
novú radu externých pevných diskov. 
A podarilo sa! Ich dizajn je naozaj vy- 
darený, pričom sa dá vybrať medzi 
čiernym a bielym modelom. Na výber 
je aj rozhranie, takže si zákazník môže 
vybrať medzi USB 2.0 alebo USB 3.0 
rozhraním. Dostupné sú dve kapacity, 
konkrétne 500 alebo 750 GB, no 
rozmer si už nevyberiete, pretože ten 
je pevne stanovený na 135,6x79,7x18 
mm. Súčasťou balenia je aj softvér 
FlexSave, ktorý je určený pre správu 
a zálohovanie, pričom si svoje údaje 
jednoducho zálohujete aj prostred- 
níctvom stlačenia jedného tlačidla. 
500 GB model sa dá kúpiť za 119 
dolárov, "50 GB model môžete vlast- 
niť za 139 dolárov. 


Ďalšia novinka uplynulého týždňa 
prezradila, že Gigabyte si pre nás 
chystá novú grafickú kartu Radeon HD 
6870 s označením GV-RG687SO-1GD, 
ktorá ponúka vysoký výkon pre hranie 

novinka 


Nasledujúca 
grafickú kartu GeForce GTX 570 HD 
od spoločnosti EVGA, ktorá reaguje 
na ponuku konkurencie. Spomínaný 
model je vybavený čipom GF110, ob- 
sahuje DisplayPort výstup, dva DVI 


predstavuje 


porty a jedno HDMI rozhranie. 
Disponuje 480 CUDA jadrami, pričom 
ponúkne frekvencie 732/1464/3800 
MHz pre jadro/shadery/pamäť. O 
chladenie sa postará chladič s jedným 
ventilátorom v strede, a na pamäťovú 
záležitosť musí postačiť 1280 MB. 
Pamäť je typu GDDR<S a pripojená je 
cez 320bitové rozhranie. Dostupnosť 
karty nieje známa, ale jej cena bude 
350 dolárov, teda presne o 10 dolárov 
viac, ako by ste zaplatili za referenčné 
riešenie. 


Pre hráčov, ktorí dávajú prednosť vod- 
nému chladeniu pred vzduchom tu 
máme exkluzivitu v podobe grafickej 
karty GeForce GTX 580 s označením 
NS580GTX HydroGen/OC od 
spoločnosti MSI, ktorá má vyššie 
frekvencie, ako referenčný model 
(7721154414008 MHz pre 
jadro/shadery/pamäť). Jej jadro tiká na 
frekvencii 823 Mhz, shadery sa 
dočkali frekvenčnej hodnoty, ktorá je 
1645 Mhz, a pamäť, ktorej veľkosť je 
1536 MB a je typu GDDRS5 dostala 
takt 427/6 Mhz. Disponuje s 
384bitovou pamäťovou zbernicou, ob- 
sahuje 512 CUDA jadier, a vďaka vod- 
nému bloku z medi ponúkne nižšiu 
teplotu o 24 "“C, oproti základnému 
modelu. Karta NS580GTX 
HydroGen/OC, obsahujúca dvojicu 
DVI výstupov a jedno HDMI rozhranie 
bude dostupná na konci februára, a dá 
sa predobjednať za 563 €. 

Posledná správa predošlého týždňa 
ukázala dvojicu PC skriniek od firmy 
Sharkoon. lde konkrétne o modely 

Scorpio 1000 a Scorpio 2000, ktoré sú 
pomerne dosť podobné. Oba modely 
skriniek disponujú rovnakými 
rozmermi 500x210x503 mm, rov- 
nakou hmotnosťou 7,26 kg, a aj farbou 
interiéru a exteriéru, ktorú výrobca 
určil čiernu. Ako sa dajú odlíšiť? Na 
prvý pohľad sa dajú rozlíšiť rozdielnym 
predným panelom. Skrinka Scorpio 
1000 obsahuje jeden 120 mm ventilá- 
tor s modrými LED diódami, model 
Scorpio 2000 disponuje dvojicou ven- 
tilátorov, presnejšie tu nájdeme jeden 
140 mm s modrými LED diódami, a 
jeden klasický 80 mm. Pokiaľ dávate 
prednosť vodnému chladeniu nezúfa- 
jte, pretože tu už sú predvítané otvory 
pre tento typ chladenia. K dispozícií sú 
štyri 5,25", tri 3,5" a dve 2,5" pozície. 
Obidva modely sú v Európe dostupné 
za cenu 67,47 €. 


Na záver musím dodať, že tento hard- 
vér sumár bol uverejnený o deň 
neskôr, ako ste boli zvyknutí, čo bolo 
zapríčinené technickými problémami, 
za ktoré sa ospravedlňujeme, aj keď 
chyba nebola na našej strane. Čítajte 
nás aj naďalej, pretože čert nikdy 
nespí, a nikto nevie, aké hardvér zau- 
jímavosti budú tento týždeň k dispozí- 
cií. 


V šiestom týždni to nebola s hard- 
vér správami žiadna sláva, pretože 
nebolo k dispozícií prakticky nič 
poriadne, no aj napriek tomu sa 
nám podarilo pridať štvoricu 
noviniek, ktoré sa túto situáciu 
snažili zaplátať. 


Vôbec prvá herná hardvér novinka do- 
razila v stredu a spolu s ňou sme sa 
mohli pozrieť na momentálne na- 
jvýkonnejšiu grafickú kartu GeForce 
GTX 560 od spoločnosti ZOTAC. lde 
samozrejme o pretočený model s oz- 


Bsapteey 

načením GeForce GTX 560 Ti, 
zaraďujúci sa do AMP! Edition, 
ktorého jadro tiká na hodnote 950 
MHz, shadery dostali frekvenčnú hod- 
notu 1900 MHz, no a pamäť, ktorej 
veľkosť je 1 GB a je typu GDDR5 
pracuje na frekvencii 4400 MHz. To 
však nie sú jediné dostupné údaje, 
ktoré sme získali, pretože ešte vieme, 
že pamäť tejto karty bude prepojená 
cez 256bitové pamäťové rozhranie, a 
bude mať presne 384 CUDA jadier. 
Nechýbajú dva DVI výstupy, jedno 
mini HDMI rozhranie, a podpora tech- 
nológií akými sú DirectX 11, OpenGL 
4.1, CUDA, PhysX, 2-way SLI a 3D 
Surround Vision. GeForce GTX 560 Ti 
AMP! bude predávaná za 264 €, a 
okrem nej si v balíčku nájdete poukaz 
na stiahnutie hry Assassin“s Creed: 
Brotherhood. Na záver ešte spome- 
niem, že my sme už jednu kartu z 
AMP! edície pridali, konkrétne išlo o 
model GeForce GTX 580 AMP!I. 


Druhá správa prišla o deň neskôr, teda 
vo štvrtok, a jednalo sa taktiež o 
grafickú kartu, tentoraz o Radeon HD 
6950 od firmy Club 3D, ktorá posky- 
tuje referenčné frekvencie 800/5000 
MHz pre jadro/pamäť, ale jej chladič, 
obsahujúci dva ventilátory a dvojicu 
heatpipes už referenčný nieje, a 
výrobca vďaka nemu zaručuje dokon- 
alé schladenie 40nm GPU Cayman. 
Obsahuje 1 GB pamäť, prepojenú cez 
256bitové rozhranie, 1408 Stream pro- 
cesorov, a nájdeme tu dvojicu DVI 
výstupov, HDMI, a dva mini Display- 
Porty. Karta sa dá predobjednať už 
teraz za cenu 229 €. 


Po jednodňovej pauze sa nám podar- 
ilo zachytiť v poradí tretiu novinku, s 
ktorou sme sa pozreli na herný head- 
set Kulo od výrobcu menom Roccat. 
Ten obsahuje dvojicu 40 mm repro- 

duktorov, ktoré majú zabezpečiť 
dostačujúci stereofónny výkon pri 
hraní, no na druhej strane výrobca 
udáva neustály komfort, takže by mal 
byť pohodlný aj pri dlhodobom použí- 
vaní. Jeho kábel má dížku 2,5 m, 
hmotnosť headsetu je len 178 gramov, 
pričom jeho frekvenčný rozsah činí 20 
- 20,000 Hz. Nechýba funkcia, 
odstraňujúca nepríjemný šum, okrem 
ktorej obsahuje aj funkciu automatick- 
ého stlmenia zvuku. Výrobok uzrie 
svetlo sveta v marci a na predaj bude 
za 59,99 €. 


V nedeľu dorazila štvrtá, posledná 
správa minulého hardvér týždňa. 
Dozvedeli sme sa viac detailov o CPU 
chladiči Frio OCK od spoločnosti Ther- 
maltake. My sme sa tomuto výrobku 
už raz venovali, dokonca sme priniesli 
aj prvé video, ktoré ho prezentuje, no 
informácií o ňom vtedy nebolo veľa. 
Frio OCK (OverClocker Kings) bude 
vážiť 1093 gramov, ponúkne rozmery 
143x136,8x158,4 mm, a jeho dva 130 
mm ventilátory budú disponovať s pre- 
vádzkou 1200-2100 RPM pri hluku 48 
dBA (v maximálnom zaťažení). Podar- 
ilo sa nám zistiť, aké pätice budú pod- 
porované, a tu ich máte: Intel LGA 
17511155/1156/1366 a AMD 
AM2(+)/AM3. Cenu stále nevieme, ale 
vyzerá to tak, že do predaja príde ešte 
vo februári. 


S touto správou sme zároveň ukončili 
chudobný hardvér sumár 6. týždňa 
2011. V siedmom týždni by sa situácia 
už mala napraviť, tak dúfajme, že nás 
bude čakať viac a viac hodnotných 
správ. 


Príchod Core i7-990X Extreme Edi- 
tion procesora sa nekonal v ti- 
chosti, skôr naopak, pretože 
jednotlivé spoločnosti už začali 

tento výkonný komponent montovať do svojich 
hračiek. Preto aj väčšina správ s ním súvisela. 


So spomínaným procesorom súvisí hneď prvá novinka Uup- 
lynulého týždňa, ktorú sme pridali v utorok. Spoločnosť Cy- 
berPower totiž začala ponúkať počítačové zostavy, ktoré 
dominujú nielen nádherným a predovšetkým herným 
vzhľadom, ale aj konfiguráciou, ktorá môže byť doplnená 
aj 0 už spomínaný šesťjadrový procesor Core i/-990x, 
ktorého pracovná frekvencia činí hodnote 3,46 GHz. 
Konkrétne ide o niekoľko zostáv, menovite: Black Mamba, 
Cobra a Viper, ktoré sa zaraďujú do série Fang EVO Se- 
ries. Cena spomínaného procesora môže byť aj 999 
dolárov, takže ceny zostáv sa pohybujú v rozmedzí 1000 
až do 4465 dolárov, takže určite si takúto mašinku nemôže 
dopriať každý hráč. 

V ten istý deň sme si oficiálne predstavili telefón Sony Er- 
icsson Xperia Play, disponujúci s PlayStation certifikáciou, 
z čoho už istotne usudzujete, Že ide v podstate o herný 
telefón. Xperia Play beží na operačnom systéme Android 
2.3, pričom jeho srdce tiká frekvenciou 1 GHz, disponuje 
pamäťou o veľkosti 380 MB, a obsahuje 4“, samozrejme 
dotykový displej s rozlíšením 854x480. Už v balíku 
nájdeme 8 GB kartu, no toto číslo nieje konečné, keďže 
telefón podporuje pamäťové karty microSD. Táto vecička 
váži 175 gramov, a zaujme aj takým 5,1 megapixlovým fo- 
toaparátom s LED bleskom, nestratíte sa vďaka A-GPS 
navigácii, no poteší aj Wi-Fi, Bluetooth alebo digitálny kom- 
pas. Novinka Sony Ericsson Xperia Play začne svoj predaj 
v marci 2011, pričom jej cena zostala neznáma. Za 
zmienku stojí aj fakt, že PlayStation hry na tomto telefóne 
budú fungovať vďaka službe PlayStation Suite. 


S hardvér spravodajstvom sme plynulo pokračovali aj ďalej, 
takže hneď v stredu ste mohli spozorovať notebook EONÍ7 
od spoločnosti Origin, ktorý ponúka naozaj vysoký herný 
výkon. Aj on využíva šesťjadrový procesor Core i7-990X 
Extreme Edition s už spomínanou čarovnou frekvenciou, 
no ani takých 24 GB pamäte nieje na zahodenie (hoci sa 
jedná o prehnanú veľkosť). Takýto stroj bude jeho ma- 
jiteľom slúžiť jednoznačne na hry, a vtedy určite poteší aj 
dvojica grafických kariet GeForce GTX 485M, ktoré sú 
medzi sebou prepojené cez SLI. Nechýba Full HD displej, 
Blu-ray mechanika, a svoje údaje si uschováte na 1 TB 
pevnom disku, prípadne na 512 GB SSD. 


Štvrtok so sebou priniesol počítač Genesis, taktiež od firmy 

Origin, ktorý tiež nieje určený pre sviatočných hráčov. Alebo 
možno aj áno, no to by museli byť poriadne nároční, pre- 
tože aj tento počítač disponuje výkonným, a dnes už mno- 
hokrát spomínaným procesorom od Intelu. Pamäť bohato 
zaisťuje 24 GB, o údaje sa postará dvojica pevných diskov, 
prípadne SSD diskov, a určite poteší aj 12x Blu-ray 
mechanika. Ak by ste si kládli otázku, prečo je vybavený 
až 1500 W zdrojom, odpoveď by bola jednoduchá, pretože 
spomínané komponenty v kombinácií s duálnym 
Radeonom HD 6970s, prípadne s trojicou kariet GeForce 
GTX 580s dokážu poriadne energeticky potrápiť. 


Na záver si detailne poukážeme na grafickú kartu Calibre 
X570, ktorá dopíňa modely Calibre X560 a Calibre X580. 
Celá trojica spomenutých kariet vyšla pod záštitou firmy 
Sparkle, no my sa teraz zameriame na model Calibre 
X570, obsahujúci nielen zvýšené frekvencie, ale aj lepšie 
chladenie, ktoré sa o kartu postará efektívnejšie, ako ref- 
erenčné riešenie. Jedná sa o zlepšenie v podobe nižšej 
teploty, konkrétne o 15?C, za čím stojí chladič Accelero 
Xtreme, ktorý obsahuje 107 hliníkových rebier, päť heat- 
pipes, a trojicu ventilátorov. Jej pracovné frekvencie sa 
dočkali zvýšenia v porovnaní so základným modelom 
GeForce GTX 570, presnejšie teraz disponuje s taktami 
1721154414212 MHz pre jadro/shadery/pamäť, pričom 
pôvodná frekvenčná hodnota pamäte bola 3800 MHz. 
Pamäť typu GDDR<S disponuje veľkosťou 1280 MB, no ešte 
sa nám podarilo zistiť, že bude obsahovať 480 CUDA 
jadier, 320bitovú pamäťovú zbernicu, nechýba podpora 3- 
way SLI, a nájdeme tu dva DVI výstupy a jedno mini HDMI 
rozhranie. 


Ako ste mohli vidieť, minulý týždeň 
sme potešili aj nadšencov grafických 
kariet a konalo sa aj oficiálne pred- 
stavenie exkluzívneho telefónu, takže 
snáď si každý čitateľ našiel 

niečo zo svojho súdka. 


Posledný februárový týždeň sme 
naservírovali herné hardvér 
novinky, týkajúce sa PC skrinky, 
dvoch základných dosiek, pred- 
stavili sme si nové pamäte, a 
odhalili sme pár detailov o novej 
grafickej karte. 


S hardvérovým spravodajstvom sme 
začali hneď prvý pracovný deň, kedy 
sme zaostrili na hernú mid-tower PC 
skrinku BUC od pomerne neznámeho 
výrobcu menom In Win, ktorá ob- 
sahuje čiernu vnútornú aj vonkajšiu 
povrchovú úpravu a oceľovú konštruk- 
ciu. Nájdeme tu tri 5,25“ pozície, pozí- 
cie pre pevné disky a navrchu sa 
nachádza I/O panel, obsahujúci jeden 
eSATA, dvojicu USB 2.0, a jeden USB 
3.0 port, pričom nechýbajú ani 
zvukové porty. Jej chladenie zaistí tro- 
jica 120 mm ventilátorov, ktoré sú umi- 
estnené nasledovne: jeden sa 
nachádza vpredu a je dokonca LED 
podsvietený, jeden vzadu, no a 
posledný našiel svoje umiestnenie 
navrchu skrinky. 


Utorok ponúkol dvojicu správ, z ktorej 
prvá oficiálne odkryla novú základnú 
dosku, a s druhou sme sa napokon 
pozreli na novú trojicu pamätí od 
spoločnosti Exceleram. Spomínaná 
doska nosí názov Big Bang Marshal 
Peľ azaraďuje sa do portfólia známej 
firmy MSI. Je určená pre hráčov a 
overclockerov, čo nakoniec dokazujú 
aj jej špecifikácie. Obsahuje kompo- 
nenty Military Class II, vyznačujúce sa 
vysokou kvalitou, určená je pre proce- 


sory LGA 1155, a disponuje s čipovou 
sadou B3, pričom nechýba ani 8 mm 
pasívny chladič SuperPipe. Obsahuje 
dva 8pinové napájacie konektory pre 
procesor, 24fázové napájanie DrTMOS 
PWM, 6pinový konektor pre grafické 
karty, Multi-BIOS, a Click BIOS 
(UEFI). Môže sa pochváliť s dvanás- 
timi USB 3.0 portami, ďalej tu nájdeme 
dvojicu eSATA konektorov, FireWire 
port, a zaujme aj tlačidlo OC Genie II, 
s ktorým sa dá táto doska jednoducho 
pretaktovať, ale keby vám to nestačilo, 
je pre vás pripravený OC Dashboard, 
ponúkajúci širší záber v možnostiach 
taktovania. 

Druhá hardvér správa tohto dňa pred- 
stavila trojicu nových pamätí z EP-Se- 
ries od spoločnosti Exceleram, ktoré 
disponujú vysokým taktovacím poten- 
ciálom, pričom ich základná frekvencia 
činí hodnote 1333 MHz. Viac údajov 
vrátane časovania a veľkosti jed- 
notlivých pamätí nájdete priamo v 
novinke. 


Stred týždňa priniesol ďalšiu základnú 
dosku, tentoraz od spoločnosti Giga- 
byte s označením X58A-OC, ktorá 
nezaostáva v porovnaní s predošlou 
od MSI. Tentoraz ide o LGA 1366 
model obsahujúci šesť slotov pre 
DDR3 pamäte, štvoricu PCI-Express 
x16 slotov, dvojicu USB 3.0 portov, 5.1 
kanálový zvuk, gigabitový Ethernet, 
pasívne chladenie menom OC-Cool, 
duálny Bios s označením OC-Dual 
BIOS, a v neposlednom rade tu 
nájdeme funkciu s názvom OC-Touch, 
pod čím si môžete predstaviť tlačidlá 
pre pretaktovanie. 


Hardvér brány minulého týždňa sme 
uzamkli vo štvrtok, kedy sme zistili, že 
firma PowerColor pracuje na grafickej 
karte Radeon HD 6870 Evefinity 6 edi- 
tion, ktorá nedisponuje referenčným 


titulom. Aj napriek tomu, že jej frekven- 
cie sú zatiaľ neznáme vieme, že bude 
obsahovať 1120 Stream procesorov, a 
zrejme ponúkne 2 GB pamäť typu 
GDDRS5, prepojenú cez 256bitovú 
pamäťovú zbernicu. Ani jej chladenie 
nezostalo bez povšimnutia, pretože je 
vylepšené, presnejšie ponúkne tri 
heatpipes, no a nakoniec sa nám po- 
darilo zachytiť, že tu bude prítomná 
šestica mini DisplayPort výstupov. 


Zvyčajnú absenciu základných dosiek 
sa nám predošlý týždeň podarilo 
zaplátať, ale ako ste mohli vidieť, išlo 
o pomerne pestrý hardvér týždeň ten- 
toraz s poradovým číslom osem. 

